
Nuo to laiko, kai pirmą kartą keliavau Misisipės 
slėniu, praslinko jau daug metų. Be galo troškau 
nuotykių, ir tai bus bene vienintelė priežastis, kuri 
mane paskatino vykti į šią kelionę. Žinoma, aš neap- 
sirikau, nes pasirinkimas buvo puikus. 

Mane viliojo nuostabi ir didinga šio krašto gamta, 
triukšmingi miestai, kur gyveno įvairiausių tautybių 
žmonės. Beveik kasdien čia įvykdavo kas nors įdo- 
maus, kas savaitę - naujas, ilgai neužmirštamas įvykis. 

Dabar, kai prisimenu savo praeitį, kai kurie iš tų 
epizodų, kurie tada man buvo labai svarbūs, gyvai ir 
vaizdingai iškyla mano atmintyje, gaubiami nenusa- 
komos romantiškos aureolės. 

Kai kurie iš jų gali pasirodyti neįtikėtini skaitytojui, 
nesusipažinusiam su būdu ir papročiais tautelių, kurios 
tuo metu gyveno Misisipės slėnyje. Tuo metu šiuose 
miestuose slapstydavosi visuomenės atstumtieji, kurie 
pripažino vien kraujo keršto įstatymą ir tik linčo teismą. 

Iki šiol visi keliautojai pradėdavo tyrinėti Misisi- 
pės slėnį iššiaurės, o aš savo kelionę pradėjau Š pietų, 
tai yra, nuo upės žiočių. Pirmas miestas, kuriame 
apsistojau, buvo Naujasis Orleanas. 

Kai čia atvykau, buvo jau vėlyvas pavasaris. Po 
kiek laiko ant namų durų pasirodė raudoni kryžiai. 
Tai reiškė, kad kiekvieną vasarą čia siaučianti epide- 
mija jau prasidėjo. 

Žinoma, aš buvau linkęs atsisveikinti su šiuo įdo- 

miu miestu ir nusprendžiau sugrįžti tenai tik po to, kai 
pirmieji šalčiai įveiks epidemiją. 

Nukeliavau toliau į šiaurę ir, pasitaikius tinkamai 
progai, apsistodavau tai šen, tai ten. Taip nukakau iki 
Tenesio sostinės. 

Ši kelionė truko gan ilgai, jau ir lapai pageltonavo. 
Mat artinosi ruduo. 

"Uolų Mieste" aš gyvenau neilgai. Nusprendžiau 
vėl keliauti į pietus, bet jau ne garlaiviu, o raitas. Taip 
keliauti sumaniau dėl to, kad galėčiau geriau susipa- 
žinti su kraštu. 

Įsigijęs stiprų ir ištvermingą arklį, pririšęs prie 
balno nedidelį lagaminą, aš vėl leidausi į kelionę. 
Manęs laukė ilgas ir tolimas kelias. Jeigu kam nors 
būčiau pasakęs, kiek laiko sugaišiu, kol pasieksiu savo 
tikslą, mane, ko gero, būtų palaikę pagyrūnu. 

Taip kelionės pradžioje ir atsitiko. 

Dulkėtu keliu nesuspėjau nujoti nė kelių kilomet- 
rų Droklino link, kai prie manęs prisijungė raitelis. Jis 
jojo ant labai gero arklio ir lengvai galėjo mane 
aplenkti, bet, matyt, arklio neragino tyčia. Aš žvilgte- 
lėjau į jį. Jis buvo apsivilkęs baltu drobiniu kostiumu, 
ant galvos - plati panama, avėjo puikiais lakuotais 
batais. Iš išvaizdos atrodė maždaug dvidešimties me- 
tų, ir aš nusprendžiau, kad jis yra kokio nors planta- 
toriaus sūnus. 

Taip tylėdami mes prijojome prie namų, stovinčių 
dešinėje pusėje prie kelio. Tada nepažįstamasis pir- 
mas nutraukė tylą. 

- Tai kalėjimas, - tarė jis, pastebėjęs, kad aš žiūriu 
į šiuos namus. - Jūs, žinoma, esate tenai buvęs? 

... pne manęs prisijungė rai 


Šis klausimas man pasirodė keistas, nejučiom nusi- 
kvatojau. Tačiau aš supratau, kad jis nenorėjo manęs 
užgauti. Pakeleivis, matyt, supratęs, kad jo klausimas 
keistokas, irgi ėmė juoktis. 

- Atsiprašau, - tarė jis. - Jūs, žinoma, supratote 
mano klausimą. Kiek pastebėjau, esate svetimšalis, 
todėl ir pamaniau, kad susipažinti su vienu Jungtinių 
Amerikos Valstijų kalėjimu jums bus įdomu. 

- Dėkui, - atsakiau. - Iš tikro esu svetimšalis, be to, 
turistas. Būčiau labai dėkingas, jeigu jūs ką nors 
papasakotumėte apie kalėjimą. 

- Labai malonu. Gal norite jį aplankyti? Aš esu 
pažįstamas su kalėjimo viršininku. Tai gan įdomu; 
vien Murelis ko vertas! 

- Kas tas Murelis? 

- Na, matot, išsyk aišku, kad esate nevietinis. Jį čia 
visi pažįsta. Tai garsus piratas ir plėšikas. Keliuose ir 
upėse jo vardas plačiai žinomas. Jo sąžinę slegia daug 
žmogžudysčių; iš jų trys ar keturtos visiškai įrodytos, 
jis nuteistas dešimčiai metų kalėjimo. Dabar jam 
teliko kalėti ketveri metai. Gal norite jį pamatyti? 

- Su mielu noru, - atsakiau. 

Mes pasukome iš kelio ir nujojome kalėjimo link. 
Maloniai mus pasitikęs kalėjimo viršininkas pats ap- 
rodė visus pastatus. Jie labiau priminė didžiulį fabriką 
negu kalėjimą. Čia darbavosi kepurininkai ir siuvėjai, 
batsiuviai ir staliai, kalviai ir duonkepiai. Atrodė, kad 
visi šie žmonės buvo atsidavę savo amatui. 

Tarp kalvių man parodė žmogžudį Murelį. Nors jo 
veidas buvo paišinas, aš vis dėlto galėjau įžiūrėti, 
kokia kraupi buvo jo veido išraiška. 

Man papasakojo ir jo istoriją. Iš pradžių jis buvo 
kalvis, paskui savo amato atsisakė, griebėsi daug 
patogesnio ir naudingesnio pirato amato. Dažniau- 
siai piratai plėšikauja toli nuo krantų, atviroje jūroje, 
o Murelis siautėjo Misisipės baseine. Jo grobis buvo 
plaustai, irkliniai laiveliai ir su kroviniais arba su 
keleiviais upe žemyn į Naująjį Orleaną plaukiančios 
valtys. Jis grobdavo krovinius, iš keleivių atimdavo 
pinigus ir brangenybes. 

Murelį sugauti buvo labai sunku, bet apkaltinti dar 
sunkiau. Jis turėjo daug bendrų. Tarp jų būta didž- 
pirklių, plantatorių, teisėjų ir net bažnyčios tarnų. 

Tuo ir tegalima paaiškinti, kodėl jis buvo nuteistas 
tik dešimčiai metų, kai tuo tarpu plėšimų ir žmogžu- 
dysčių padarė dešimt kartų daugiau. 

Aš niekada nepamiršiu pasibjaurėjimo, su kuriuo 
žiūrėjau į šį žmogų. Nors kalėjime neilgai užtrukom, 
sėdęs ant arklio pajutau palengvėjimą. 

- O dabar kur vyksite? - paklausė mano pakeleivis, 
kai mes vėl išjojome į didįjį kelią. 

- Į Naująjį Orleaną... 

- Kur?.. 

- Į Naująjį Orleaną. 

- Raitas? 

- Raitas. 

-Betjukiki ten apie penki šimtai kilometrų! Laivu 

- ir tai visą savaitę reikėtų plaukti. 

- Aš tai žinau. 

- Vadinasi, turite priežasčių taip keliauti? Gal 
esate prekeivis? 

Kompanionas žvilgtelėjo į mano lagaminą. 

Ir tikrai jis nė truputėlio nebuvo panašus į keliau- 
jančio pirklio lagaminą. 

- Ne, - atsakiau aš, - gaila, bet turiu pasakyti, kad 
priežastis, paskatinusi mane tokiu būdu keliauti, nėra 
tokia svarbi... 

- Žinau, - pasakė nepažįstamasis, - kad daugelis 
joja raiti, kai Kamberlendo vanduo nuslūgsta ir nega- 
lima rasti laivelio; bet raitam iki Naujojo Orleano... 
Prisipažįstu, sunku patikėti. Jūs turbūt juokaujate?.. 

- Visai ne! Tikėkite manim, iš proto aš dar neišsi- 
krausčiau, kaip jūs, galimas daiktas, galvojate. 

- Ką jūs! Tačiau už mano nemandagumą ir įkyru- 
mą atleiskite. Taip klausinėju dėl to, kad tas man 
atrodo mažai įtikinama. Kuriam galui leistis į tokį 
sunkų ir vargingą kelią be jokių aiškių tikslų? 

- Jūs teisus. Aš nuoširdžiai jums viską paaiškinsiu. 
Iš Naujojo Orleano į Našvilį atvykau garlaiviu. Viską, 
ką sužinojau, viską, kiek pasiėmiau iš šios kelionės 
naudos, aš taip pat galėčiau puikiai sužinoti, jeigu 
sėdėčiau užsidaręs kokiame nors viešbutyje. Tačiau 
aš noriu susipažinti su jūsų gražia šalimi, su žmonėmis, 
apylinkėmis, ir štai aš keliauju raitas. O plaukiant 
laivu tai padaryti vargiai man būtų pavykę. 

- A, dabar suprantu, jūs norite susipažinti su mūsų 
kraštu. 

- Aš nieko apie jį nežinau, - nutraukiau jo kalbą. 

- Dabar suprantu, kad jums nėra reikalo taip labai 
skubėti. Aš jums jau aprodžiau Tenesio valstijos kalė- 
jimą; tikiuosi, kad dabar man leisite ką nors ne taip 
įdomaus parodyti, pavyzdžiui, medvilnės plantaciją... 
O gal joje jau esate buvęs? 

- Ne. 

- Puiku, manau, kad tai jus sudomins. 

- Dėkui, - atsakiau aš, - juo labiau kad ir anksčiau 
tai norėjau pamatyti. 

Maloniam savo pakeleiviui jutau vis didesnį palan- 
kumą. 

- Vadinasi, jeigu sutinkate, aš būsiu laimingas 
galėdamas parodyti savo, tikriau, mano tėvo, planta- 
ciją. Ji nelabai didelė. Tokių didelių plantacijų kaip 
pietuose, Alabamoje arba Misisipėje, čia nėra. Šis 
kraštas prie pat pusiaujo, kur galima auginti medvil- 
nę, tačiau augmenija dažnai nukenčia nuo šalčio. 

Nė kiek nesvyruodamas priėmiau kvietimą, juo 
labiau kad proga rasti medvilnės plantaciją, kurios, 
prieš sutikdamas nepažįstamąjį, buvau nusprendęs 
ieškoti, nukrito kaip iš dangaus. 

Pietuose aš jau buvau apžiūrėjęs cukraus ir tabako 
plantacijas, tačiau apie medvilnės perdirbimą iki šio- 
lei neturėjau nė menkiausio supratimo, o juk medvil- 
nė Jungtinėse Valstijose viena svarbiausių prekių. 

Padėkojau savo pakeleiviui už dar kartą parodytą 
meilumą, juolab kad jis siūlė savo paslaugas visiškai 
manęs nepažinodamas. 

Atsakydamas į mano žodžius, jis tik mįslingai 
nusišypsojo: 

- Galbūt blogai pasielgiau, jog išsyk nepasakiau, 

kad jūs man nesate visiškai nepažįstamas, nors jus 
pažįstu tik iš pasakojimo. 

- Iš pasakojimo!.. Bet ką apie mane girdėjote? 

- Šiaip ar taip, man atrodo, kad aš jus pažinau... 
Jeigu neapsirinku, prieš mėnesį "Sultonu" plaukėte į 
Misisipės aukštupį. 

- Tikrai taip. 

- Ar kartais tarp keleivių nepastebėjote jaunos 
mergaitės, panelės Vudli? 

Nors aš ją mačiau tik vieną kartą, jos negalima 
užmiršti. Teisybę pasakius, aš ją mačiau daug sykių, 
nes su ja teko plaukti garlaiviu apie 1400 kilometrų. Ji 
išplaukė išvienos Misisipės prieplaukos žemiau Bins- 
burgo. Iki šios prieplaukos ją lydėjo brolis, paskui ji 
plaukė viena iki Našvilio ir persėdo, kaip ir aš, Kom- 
berlendo žiotyse i kitą laivą. Nors ji keliavo viena, bet 
vieniša nebuvo. Ir "Sultone", ir kitame laive, kuriuo 
plaukėme paskui, ji traukė į save visų keleivių akis. 
Keleiviams kelionė pasirodė labai trumputėlė, ir galiu 
nuoširdžiai prisipažinti, kad tarp jų buvau ir aš. 

Su gražiąja panele mane turėjo garbės supažindin- 
ti "Sultono" garlaivio kapitonas, mano tautietis. Betją 
iš visų pusių apspito tiek daug gerbėjų, kad aš neturė- 
jau progos iš arčiau su ja susipažinti. 

Išlipdamas Našvilio prieplaukoje, atsisveikinau su 
ja, nes nemaniau, kad kada nors teks vėl susitikti. Jos 
namai - apie šešiasdešimt kilometrų nuo Našvilio, ji 
pati man tai pasakė, tačiau, suprantama, pas savo 
tėvus manęs nepakvietė. 

Po šio pokalbio, manau, skaitytojas nenustebs, 
kad panelės Vudli vardas, kurį ištarė simpatingas 
pakeleivis, privertė mane pašokti balne ir su -dar 


12 


didesniu susidomėjimu žvėiisi į nepažįstamąjį. 

- Taip, taip, - atsakiau aš, - su panele Vudli aš 
plaukiau viename garlaivyje. 

- Taip ir maniau, - atsAkė nepažįstamasis. - Aš 
bemaž buvau įsitikinęs, kad jus buvau kažkur matęs. 
Probėgšmom mačiau jus Našvilyje. O ir ryžtis vykti į 
tokią kelionę tik jūs ir tegalėjote sugalvoti. Likimas 
lėmė, kad mes išvykome vieną ir tą pačią dieną, o kad 
kelyje susitikome - čia aš pasistengiau. Tikiuosi, man 
atleisite, kad buvau toks nekuklus. 

- Atvirkščiai, esu jums labai dėkingas, - atsakiau aš. 

Tačiau mane labai domino, kas sieja nepažįstamą- 
jįsu gražiąja "Sultono" keleive. Pamaniau, kad jis su ja 
gyvena kaimynystėje ir padariau išvadą, kad panelė 
Vudlijamyra šį bei tą apie mane pasakojusi. Nuojauta 
sakė, kad jis nėra jos sužadėtinis. 

Kol svarsčiau, kaip jį šito paklausti, jis pats man 
pasakė: 

- Aš labai džiaugiuosi, kad priėmėte mano kvieti- 
mą, tuo labai džiaugsis ir mano sesuo. 

- Vadinasi, jūs esate panelės Vudli brolis? 

- Taip, ji turi du brolius. Aš - jaunesnysis, O vyres- 
nysis, Henris, negyvena su mumis prie Misisipės, 
žemiau Binsburgo jis turi savo plantaciją. Mano sesuo 
tenai praleidžia žiemą, o vasarą gyvena pas mus. 

Su džiaugsmu slapčia pagalvojau, kad vasara dar 
nepraėjo. 

Mes jojome lėta risčia. Protarpiais pasikeisdavom 
keliais žodžiais kaip seni pažįstami. 

Aš dar niekada taip netroškau aplankyti medvil- 
nės plantacijos. 

Valandos slinko, ir aš nekantriai laukiau, kad štai 
mano pakeleivis ims ir pasuks į kokią alėją, vedančią 
į plantaciją ar į gyvenamąjį namą. Mes jojome gana 
ilgai, bet jis nė nemanė pasukti iš kelio. 

- Ar dar toli mums teks joti? - paklausiau kiek 
galima ramiau, slėpdamas savo nekantrumą. 

- Kelionė tolima. Manau, kad bus apie penkiasde- 
šimt kilometrų. Jeigu niekur nesustotume, atvyktume 
vėlyvą naktį, todėl norėčiau jums pasiūlyti pernakvoti 
Kolambe. 

- Iki ten dar toli? 

- Nearti. Matote, šiame krašte žemė netinkama 
auginti medvilnę. Čia pernelyg atšiaurus klimatas, ir, 
kaip jau minėjau, šaltis dažnai sunaikina jaunus krū- 
mus. Mano tėvo plantacija plyti gana toli nuo didžiojo 
kelio, prie vieno iš daugelio upelių, įtekančių į Duką. 
Tenai labai gera žemė medvilnei auginti. Tik vienas 
nepatogumas - gabenti medvilnę iki prieplaukos labai 
toli. Šimet norime visą derlių krovinine valtimi pluk- 
dyti į Naująjį Orleaną. Mano tėvas apskaičiavo, kad 
tokiu būdu bus sutaupytos gabenimo išlaidos ir jau 
pradėjo statyti valtį. Upelis teka kaip tik per mūsų 
valdomas žemes. Jis pakankamai gilus, valtis lengvai 
galės plaukti iki pat Duko. O iš čia jau nesunku 
gabenti krovinį iki Tenesio, paskui iki Ohajo ir toliau 
iki Misisipės. Žinoma, toks gabenimo būdas patogus, 
pigus ir protingas. Surinkę nuo lauko medvilnę, neg- 

rai neturi ką veikti, ir jie lengvai penkiese šešiese, 
patyrusio vairininko vadovaujami, galės nugabenti 
krovinį į Naująjį Orleaną. Plukdyti laivu atsieina labai 
brangiai, be to, labai brangus gabenimas iki prieplau- 
kos. Nuo mūsų plantacijos iki artimiausios prieplau- 
kos apie trisdešimt kilometrų. Į vežimą telpa ne dau- 
giau kaip keturi gniutulai, o mes kasmetjų surenkame 
iki šimto penkiasdešimt. Tik pagalvokite, kokia ilga 
vežimų virtinė. 

Visos šios smulkmenos taip mane sudomino, kad 
aš jau užmiršau svarbiausia, kas mane traukte traukė 
į plantaciją. 

Taip gabenti krovinį buvo išties originalu. Visas 
derlius, gautas pačiame regiono centre, žemėse, ap- 
suptose tankių neišbrendamų miškų, buvo vežamas į 
turgų, kurį nuo plantacijos skyrė daugiau kaip 1200 
kilometrų, - ne geležinkeliu, ne laivu, o paties žemdir- 
bio pastangomis. Taigi prekės iš augintojo patekdavo 
tiesiai į vartotojo rankas. 

Aš visiškai paskendau mintyse ir trumpam užmir- 
šau savo pakeleivį. Stiprus jo balsas prikėlė mane iš 
susimąstymo. Jis pasisveikino su žmogumi, jojančiu 
priešpriešiais. Keleivio arklys buvo apdulkėjęs ir su- 
plukęs, prie balno buvo pririšti du nedideli lagaminai. 
Iš pažiūros raitelis atrodė turįs dvidešimt penkerius 
metus. Tačiau iš jo veido bruožų ir povyzos buvo 
matyti, kad tai jau subrendęs vyras. 

Iš jo aprangos buvo galima spręsti, kad jis taip pat 
plantatorius, tačiau jo kostiumas nuo Vudlio kostiu- 
mo skyrėsi. Jo galvą taip pat dengė panama, tik vietoj 
balto švarko jis vilkėjo plačius mėlynus priekyje su- 

sagstomus medvilninius marškinius, mūvėjo tokios 
patspalvos ir medžiagos kelnėmis. Tai buvo Luizianos 
kreolų kostiumas, juos nešioja dauguma Misisipės 
žemupio pakrančių gyventojų. 

- Ei, Valteri, jūs keliaujate iš Našvilio? - prijojęs 
paklausė jis mano pakeleivio. 

- O, tai jūs, Natai Bredli! - sušuko jaunuolis. 

Iš to, kaip jis prabilo į keleivį, buvo matyti, kad šis 
susitikimas jį nustebino. 

- Kaip čia atsiradote? Iš kur keliaujate? 

Šis susijuokė. 

- Ašaplankiau tėviškę, - atsakė. - Ir gerai padariau, 
kad iš čia išvykau. Čia gyventi - beprotybė. Štai Misi- 
sipė - kitas dalykas, tai turtingas kraštas, o čia... Na, ar 
apsimoka čia medvilnę auginti? Aš esu tikras, kad 
kiekvienas iš mano negrų surinks po du gniutulus, kol 
jūs surinksite vieną! 

- Taip, aš girdėjau, kad jūsų reikalai klostosi gerai; 
man brolis rašė. | 

- Tiesa; tad kodėl jis nepamėgina savo laimės 
augindamas medvilnę? Na, aš ne toks! Aš ieškau 
galimybės kiek galima greičiau praturtėti... Sako, kad 
pas jus labai geras derlius? 

- Taip, tikiuosi. 

- Kiek gniutulų? 

- Tėvas tikisi, kad surinksime apie du šimtus. 

- Labai gerai, jeigu tik jums pasiseks juos saugiai 
pristatyti į vietą! Girdėjau, kad norite juos gabenti 
krovinine valtimi? 

- Taip, ji jau statoma. 

- Puiku. Praktiškai ir gerai sumanyta. Išlaidos 

nedidelės, jums nereikės mokėti nei už gabenimą, nei 
už draudimą. Be to, laivai nelabai patikimi. Plačia- 
dugnės krovininės valtys tai jau kas kita. Aš visuomet 
jomis naudojuosi, paskutinį kartą sutaupiau dvigubai 
tiek, kiek man kainuotų gabenant laivu... Jūs tiesiai iš 
Našvilio? 

- Taip. 

- Ar girdėjote: garlaivis žemyn neplaukia? 

- Ne, negirdėjau. 

- Būtų gerai, jeigu plauktų, - man reikia į Misisipę. 
„Ą! 

- O Kornelija čia? 

- Taip, ji pas mus. 

- Na, žinoma, aš jos nemačiau, nes messu jūsų tėvu 
nesame geri draugai... Tačiau velnioniškai karšta... 

Paskutinius žodžius jis, matyt, pasakė norėdamas 
pakeisti temą, nes, kiek pastebėjau, mano pakeleiviui 
tokia kalba nelabai patiko. 

- Taip, karšta, - atsakė jis. 

- Nepakenčiamai karšta. Jūs traukiate tiesiai įsavo 
plantaciją? 

- Taip, tiesiai. 

- Iš Bredlio intonacijos ir iš to, kaip jis į mane 
žvilgtelėjo, buvo matyti, kad jis laukė kito atsakymo. 
Šis staigus žvilgsnis mane paveikė savotiškai, ir aš 
instinktyviai pajutau jam antipatiją. 

- Na, sudiev, Vudli, - tarė jis kiek pasukęs galvą, Ir, 
vėl metęs į mane staigų žvilgsnį, Natas Bredlis spuste- 
lėjo arklį ir netrukus, dingo iš akių, nujojęs tolyn 
Našvilio keliu- 

IV 


Įspūdis, kurį man padarė susitikimas su šiuo žmogumi, 
buvo ne tik nemalonus, bet netgi sunkus. Ką tik sutikto 
žmogaus elgesys kėlė nepasitenkinimą ir net pasipiktini- 
mą, ypač nemalonūs buvo jo žodžiai ir elgesys. 

Nors mes vienas kitam nepasakėme nė žodžio, 
tačiau Žvilgsniuose, kuriais mudu pasikeitėme, slypė- 
jo priešiškumas. Matyt, ir jis pajuto tą patį. 

Aš supratau, kad jis - vienas iš tų žmonių, kuriuos 
pietvakariuose vadina "buli", t.y. pramuštgalviu, mėgs- 
tančiu kiekvieną užkabinti ir kelti suirutę. Apie tai 
buvo galima spręsti iš jo manierų, žodžių ir intonaci- 
jos. Akiplėšiška išvaizda negalėjo užmaskuoti tikrojo 
jo veido. Kiek pakumpę pečiai, storas ir trumpas 
kaklas rodė, kad jam pakaks drąsos padaryti nusikal- 
timą. Iš po jo diržo kyšojo pistoleto rankena, prie 
diržo makštyse kabojo peilis. Ir be to buvo aišku, kad 
šis vyras be mažiausios priežasties gali išsitraukti 
ginklą. Jau pats ginklų demonstravimas sukėlė man 
pasibjaurėjimą. Aš dar labiau pasipiktinau, kai išgir- 
dau, kokiu tonu jis kalbėjo su mano pakeleiviu, kuris, 
beje, su juo elgėsi daug mandagiau nei anas buvo 
užsitarnavęs. 

O kai jis užsiminė apie jaunuolio seserį, aš paste- 
bėjau, kad tas liko kažko nepatenkintas, pagaliau tie 
žvilgsniai, kuriais mane varstė Bredlis, taip mane 
suerzino, kad aš buvau linkęs su juo susipykti, ir, 
galimas daiktas, tarp mūsų būtų kilęs koks nors nesu- 

sipratimas, jeigu jis būtų nuo mūsų kiek vėliau pasi- 
traukęs. 

- Tai vienas iš jūsų draugų? - paklausiau aš Vudlio. 

- O, ne! 

- Gal tai tėvo draugas? 

- Mano tėvas jo nė matyti nenori. 

- Man pasirodė, kad tai senas jūsų pažįstamas: jis 
taip puikiai Žino visus jūsų reikalus. 

Taip kalbėdamas, aš visą laiką galvojau apie pane- 
lę Vudli. Kodėl Bredlis pasakė, kad jos nematė, ir 
kodėl mano pakeleiviui taip nepatiko, kai jis apie ją 
paklausė? 

- Taip, - atsakė jaunuolis, - tai sena pažintis. Jis 
puikiai žino mūsų reikalus. Aš turiu jums prisipažinti, 
kad mesbuvome drauge auklėjami. Jo plantacija buvo 
šalia mūsiškės, o dabar didesnioji jo plantacijos dalis 
priklauso mums. Dėl to jis ir pasakė, kad lankėsi savo 
gimtinėje. 

- O dabar jis jau ne jūsų kaimynas? 

- Ne, jis jau viską pardavė. 

- A! 

- Taip. Jį visi čia laikė nutrūktgalviu. Jis, kaip ir jo 
tėvas, mažai dirbo, švaistė pinigus, lankydavosi landynė- 
se, leisdavo laiką įtartinose draugijose. Vieną gražią 
dieną jis buvo priverstas viską išparduoti, nes turėjo 
skolų, kurias privalėjo apmokėti. Kadangi jo žemės ribo- 
jasi su mūsiškėmis, didesnę tos žemės dalį ir jo vergus 
mes ir nupirkome. Negrai apie Natą pasakoja stebėtinas 
istorijas. Jeigu jose yra nors pusė tiesos, šio žmogaus 
reikia bijoti ir vengti. Aš labai stebiuosi tuo, kad mano 
brolis pas jį lankosi ir priima jį pas save. 

- Tikrai? 

- Taip, jo plantacija yra netoli tos, apie kurią 
pasakojo Bredlis. Atrodo, kad jis tikrai užsidirba 
nemažai pinigų, kaip man apie tai rašė brolis. Jis turi 
apie šimtą negrų, ir jo kišenės visada pilnos aukso. 
Niekas nežino, kas jam padėjo iškilti. Bet, man regis, 
kad tiek daug pinigų jis išlošia Naujojo Orleano kortų 
lošimo namuose. Mano brolis rašo, kadjis tenai vyksta 
žiemą ir po kurio laiko visada sugrįžta prisikrovęs 
daug pinigų. Paskutiniaisiais metais savajai plantaci- 
jai jis pirko apie penkiasdešimt negrų. 

- Neįtikėtina! 

- Ar jūs pažįstate Naująjį Orleaną? Ar tenai daug 
lošiama? 

- Taip, labai. 

- Tuomet nenuostabu, kad Bredlis tokius turtus 
susikrovė iš lošimo. Matyt, jis visus aplošia. Dar 
būdamas vaikas jis jau aplošdavo savo tėvo negrus. 

- Jis lošė su negrais? 

- Jis pasiruošęs lošti su kuo tik nori, kad tik 
kompanionas turėtų ką pralošti. Dėl to nesistebėkite, 
kad aš Su juo elgiausi nelabai bičiuliškai, nors mes 
esame mokyklos draugai. 

- Aš nė kiek tuo nesistebiu. Mano manymu, jūs 
visai teisingai elgtumėtės, jeigu neprisileistumėte jo 
artyn. 
- Taip, manau, kad ir mano broliui Henriui netinka 
pas jį lankytis. 

- Kas gi juos sieja? 

- O, daug kas! Šis niekšas gali laisvai kalbėtis su 
mano seserim Kornelija. Misisipėje labai keisti pa- 

pročiai. Jūs žinote, kad didesnioji žemės dalis priklau- 
so įvairiausiems spekuliantams, kuriems visai nerūpi, 
su kuo turi reikalą, kad tik anie mokėtų. Mano brolis 
gerasžmogus, tačiau jis labai patiklus, jam svarbu, kad 
jis galėtų su savo pažįstamais kiek tinkamas medžioti. 
Medžioklės aistra ir privertė jį tenai apsigyventi, nors 
jis pats šito ir neprisipažįsta. Mūsų krašte retai užtiksi 
lokį, o stirnos ir antilopės jau beveik išnyko, nors 
Misisipės pakraščiuose dar galima sumedžioti įvairių 
laukinių žvėrių ir paukščių. 

- O! 

- Atleiskite, aš jau, matyt, pakankamai prišnekė- 
jau įvairių niekniekių, tuo tarpu mūsų arkliai gerokai 
pavargo. Štai senojo Spaiserio viešbutis; jeigu norite, 
mes tenai papietausime ir pailsėsime, o vakare, kai 
atlėgs karštis, vyksime toliau į Kolumbiją. 

Nuo arklių nulipome priešais "Lafajeto" viešbutį 
ir, maloniai su jo savininku majoru Spaiseriu pasisvei- 
kinę (Tenesy visi viešbučio laikytojai turi ne žemesnį 
kaip majoro laipsnį), atidavėme savo arklius išėju- 
siems mus pasitikti negrams. Įėję į viešbutį, atsisėdo- 
me prie stalo. Mums padavė keptą paršiuką su bulvė- 
mis. Alkiui numalšinti to pakako, o vakare, gerai 
pailsėję, mes vėl leidomės į kelionę. 

V 


Iš visų savo gyvenimo tarpsnių nė vieno neatsimenu su 
tokiu malonumu kaip to, kurį išgyvenau Vudlio med- 
vilnės plantacijoje. 

Mane visada domino pramonės šaltiniai ir lėšos, 
ypač tos pramonės šakos, kurios ne tik įdomios, bet ir 
daro įtaką žmonių kultūrai. 

Man parodė medvilnės sėklas, apaugusias pūke- 
liais. Parodė, kaip jas sėti, kaip naikinti piktžoles, 
sužinojau daugybę ir kitų įdomių dalykų. Mačiau šio 
augalo baltus it sniegas žiedus, iš kurių susiformuoja 
vaisius - dėžutė, kuriai suskilus pasirodo baltos med- 
vilnės pluoštas. Sužinojau, kaip medvilnė renkama, 
presuojama, įpakuojama ir parengiama gabenti į rin- 
ką. 

Visa tai man pasakojo Valteris Vudlis, tačiau ir jo 
nuostabaus grožio sesutė dalyvaudavo šiose pamoko- 
se. Pamokos buvo tokios įdomios, kad aš su malonu- 
mu būčiau dar sykį jų klausęsir mielai pasilikęsiki kito 
medvilnės rinkimo sezono, tačiau aš buvau atsitiktinis 
svečias, todėl, išgyvenęs plantacijoje savaitę, išvykau. 

Iš pirmo žvilgsnio atrodė, kad šiame maloniame 
Vudlio Lizdelyje negalėjo būti paslėptos žaizdos, žaiz- 
dos, kuri slypi beveik kiekvienoje šeimoje, tačiau aš 
vis dėlto jaučiau, kad tokia žaizda čia buvo. Aš tik 
liūdnai spėliojau, tačiau tų spėlionių pakako, kad 
pajusčiau nerimą. 

Neužmiršau Nato Bredlio. Neužmiršau keisto ir 


labai laisvo elgesio, kai jis kalbėjo apie Vudlio reika- 
lus, O ypač į mano atmintį įstrigo veido išraiška, kada 
jis imdavo kalbėti apie Korneliją. 

Kai gyvenau pas Vudlį, šio ponaičio vardas jo 
šeimoje buvo dažnai minimas, ir Valteris buvo teisus 
pasakęs, kad jo tėvas Bredliui nejaučia simpatijos. Tai 
nekėlė jokių abejonių. Senasis džentelmenas visada 
apie jį atsiliepdavo labai nepalankiai ir vadindavo jį ne 
kitaip kaip "šis niekšas". Atrodė, kad apie šį žmogų jis 
turėjo svarbių žinių, tokių svarbių, kad net negalėjo 
papasakoti savo vaikams ar tarnams. 

Ši seną kaimyną nuo senio išsišokimų niekas net ir 
nemanė ginti. Dažnai ir pats Valteris reiškė jam savo 
antipatiją. Vienintelė panelė Vudli tylėjo užsidariusi 
savyje. 

Vis dėlto vieną ar du kartus aš pastebėjau, kad ji, 
taip tylėdama, vis dėlto labai su savimi kovojo irvisada 
norėjo kalbą nutraukti. 

Nežinojau nė ką galvoti. Ar Bredlį ir panelę Vudli 
siejo kažkokia paslaptis, o gal tarp jų būta romano? 
Šiaip ar taip, ši mintis man būtų buvusi nemaloni net 
tada, kai aš su ja buvau mažai pažįstamas, o dabar, kai 
nuoširdžiai prisirišau prie jos, tokios mintys man dar 
labiau nepatiko. 

Aš dažnai vaikščiodavau prie upės užutekio, kur 
buvo statoma valtis medvilnei gabenti. Statybos dar- 
bams vadovavo baltaodis laivų statybos specialistas, 
vardu Viljamas Blenas. Jam padėdavo taip pat balta- 
sis, Misisipės laivavedys. Likusieji darbininkai buvo 
negrai. Čia dirbo staliai, šaltkalviai ir pakulų kamšy- 
tojai. Pabaigę laivą, kai kurie iš jų turėjo plaukti su 

medvilnės kroviniu į Naująjį Orleaną. 

Ašvis labiau ir labiau domėjausi laivo statyba, nors 
Viljamas Blenas savo meno paslaptis nuo manęsslėpė 
ir nieko man paaiškinti nenorėjo. Net keletą sykių, kai 
aš eidavau pažiūrėti darbų, jis mane taip nenoriai ir 
nemandagiai pasitikdavo, kad turėdavau jį tramdyti. 
Jo draugas taip pat buvo ne iš padoriųjų. Sužinojau, 
kad jie buvo ne vietiniai, dirbo visur, kur tik pavykda- 
vo parsisamdyti. 

Vieną vakarą, kai Valteris Vudlis buvo išėjęs iš 
namų, jo sesuo panoro su juo pasikalbėti, todėl kele- 
tas žmonių nuėjo ieškoti jos brolio. 

Pasiųstieji ilgai negrįžo. Aš pamaniau, kad Valte- 
ris nuėjo apžiūrėti statybos, tad patraukiau upės link. 
Ji tekėjo apie aštuonis šimtus metrų nuo namų, per 
buvusią Nato Bredlio plantaciją. 

Priėjęs prie upės, pamačiau, kad tenai nebuvo 
jokių darbininkų. Saulė jau seniai buvo nusileidusi, 
visi buvo išėję vakarieniauti. 

Kadangi namuose neturėjau ką veikti, nuėjau ke- 
liu. Užsirūkęs cigaretę, nusprendžiau, kad Valteris 
jau seniai sugrįžo į namus. Ėjau išlėto. Kelias suko per 
nedidelį medvilnės lauką. Buvo jau visai sutemę. 
Dangų dengė debesys, ir aš vos tegalėjau įžiūrėti 
kelelį, kuriuo ėjau. Kartkartėmis išilgai kelio sužėruo- 
davo fosforinės jonvabalių švieselės, tačiau jos mane 
tik suklaidindavo, nes be paliovos šokčiojo iš vienos 
vietos į kitą. Slinkti į priekį turėjau kiek galima 
atsargiau, kiekviename žingsnyje sustodavau; kad įsi- 
tikinčiau, ar neišklydau iš kelio, pasišviesdavau silpna 
cigaretės Šviesa. 

VI 


Jau buvau nukeliavęs apie pusę kelio ir beveik išėjau 
iš giraitės, kai staiga netoli išgirdau balsus. Tarpusa- 
vyje kalbėjo du vyrai, ir šis pokalbis, sprendžiant iš jų 
tono, buvo rimtas. Aš sustojau ir įsmeigiau akis į 
tamsą. Tuo pačiu keliu į priekį ėjo du žmonės. Netru- 
kus jie susilygino su manimi. 

Jie skubėjo, ir, atrodė, šis kelias jiems buvo puikiai 
pažistamas. Buvo taip tamsu, kad šviesiame debesų 
fone vos tegalėjau atskirti jų šešėlius; jie manęs visiš- 
kai nematė. 

Ašjau norėjau sušukti, kai staiga išgirdau pažįsta- 
mą balsą. Tai buvo storžievio laivų statytojo Bleno 
balsas. Jo pašnekovas greičiausiai galėjo būti padėjė- 
jas Stingeris. 

Nenorėdamas su jais susitikti, pasitraukiau į šalį ir 
pasislėpiau už medžio, kad jie manęs nepastebėtų. 
Tada išgirdau žodžius: 

- Tu sakai, kad bus apie du šimtus gniutulų? 

- Taip, derlius labai geras. 

- Juo geriau. Padaryk taip, kad viskas sutilptų į 
valtį,. mano senasis Blenai. Reikia gabenti viską išsyk. 

- Būkite ramus: aš greičiau linkęs valtį padaryti 
didesnę. 

- Puiku. Jeigu viskas gerai pasiseks, šis reikaliukas 
bene bus iš visų puikiausias... Ar tu nejunti, atrodo, 
tabaku pakvipo?.. 

- Taip. 

- Čia netoliese kažkas rūkė. Tai cigaretės-kvapas. 
Matyt, neseniai praėjo tas prakeiktas svetimšalis arba 
Valteris Vudlis. 

Akimirką jo balso nebuvo girdėti. Kiek pastovėję, 
draugužiai nuėjo. 

Dabar su Blenu ir jo pakeleiviu aš dar labiau 
nenorėjau susitikti. Tai buvo ne Stingeris. Aš jį būčiau 
pažinęs iš balso, tačiau tai buvo ne jis. Nors tą balsą jau 
buvau kažkur girdėjęs, bet vis dėlto jo nepažinau. 

Išėmęs iš burnos cigaretę, aš ramiai stovėjau vieto- 
je. Tikėjausi sužinoti ką nors įdomaus. 

Kas gi galėjo taip domėtis valties statyba ir pono 
Vudlio likimu? 

- Gal tai buvo ūkvedys? 

Keletą sykių esu su juo kalbėjęs, tačiau prie jo 
balso dar nebuvau pripratęs tiek, kad galėčiau jį 
pažinti. Beliko tik spėlioti, nes pašnekovai nuėjo taip 
tyliai kalbėdami, kad aš negalėjau išgirsti nė vieno 
žodžio. 

Netrukus jie jau buvo toli. 

Vos tik įsitikinau, kad jie negalės išgirsti mano 
žingsnių, nuėjau, bet mintys apie tai, ką nugirdau, 
manęs neapleido. Nepažįstamojo balsas skambėjo 
mano ausyse, tačiau aš niekaip negalėjau pasakyti, 
kieno jis. Beveik buvau tikras, kad balsas ne ūkvedžio. 
Atėjus į namus, mano spėlionė pasitvirtino. Ūkvedys 
stovėjo antslenksčio ir, žinoma, manęs aplenkti nebū- 
tų galėjęs. 

Valteris taip pat buvo namuose, ir aš jam papasa- 
kojau, ką buvau girdėjęs. 

- Tai turbūt kas nors iš mūsų kaimynų, - tarė jis 

nerūpestingai juokdamasis. - A, - kiek pagalvojęs 
pasakė jis, - aš turbūt atspėjau. Mes valties ekonomui, 
jeigu tik krovinys laimingai pasieks Naująjį Orleaną, 
pažadėjome nuo pardavimo kainos vieną procentą. 
Tai, matyt, kažkoks Vilio Bleno draugas, kuris jį 
pasveikino su pelningu sandėriu. 

- Galbūt, - abejodamas atsakiau aš. 

- Tik įsivaizduokite, - tarė Valteris, keisdamas 
temą, - po pietų aš buvau svečiuose pas vieną kaimyną. 
Tik pagalvokit, ką mačiau! 

- Kaip aš galiu įspėti? Juk nieko čia nepažįstu! 

- Tą žmogų esate matęs ir šį tą apie jį girdėjęs. 

- Kas jis toks? 

- Natas Bredlis! 

- Natas Bredlis? Jis čia? Betjuk jis sakė, kad vyksta 
namo. 

- Taip, tačiau jam tai netrukdo būti čia. 

- Okąjis čia veikia? - paklausiau kiek nerimauda- 
mas. 

- Kas žino! Jis, matyt, buvo nepatenkintas, kad 
mane susitiko. Jis man anksčiau pasakė, kad netrukus 
išvyks prie Misisipės krantų ir dabar, matyt, pats 
suprato, kad toks jo elgesys gali pasirodyti man įtarti- 
nas. Jis sakosi, kad Našvilyje nesulaukęs laivo. O aš 
puikiai žinau, kad jis meluoja. Girdėjau, kad laivas 
neseniai išplaukė iš Našvilio, ir kaip tik tuo metu, kai 
jis tenai buvo, jeigu jis tikrai tenai buvo nuvykęs. Jeigu 
būtų panorėjęs, jis būtų lengvai į tą laivą įsėdęs. Tai 
įtartinas ir pavojingas tipas. Niekas nežino, ką jis čia 
veikia, kokiais sumetimais čia atvyko. Jis sakosi, kad 
netoliese gyvena negrų pirklys, pas kurį jis ketina 

pigiai nupirkti keletą vergų, o paskui raitas žada joti 
į Memdlį ir tenai sėsti į laivą. Nežinau, ar tai tiesa. 
Šiaip ar taip, jis dabar turi daug pinigų, nes pasakė, 
kad nori nusipirkti apie dvidešimt vergų. 

Atidžiai klausiausi šio ilgo aiškinimo ir jau pradė- 
jau suprasti, kad pažįstu vyriškį, su kuriuo kalbėjo 
Blenas. Tai buvo tas pats balsas, kuris mane taip 
nemaloniai paveikė, kai ištarė panelės Vudli vardą. 

Aš tučtuojau išdėsčiau savo įtarimą Valteriui. 

- Galimas daiktas, - atsakė šis. - Tačiau aš nežinau, 
arjis pažįstamassu Viliu Blenu, ir man sunku suprasti, 
kodėl jam taip parūpo mūsų medvilnė ir kodėl jam 
svarbu, ar mes vienu kartu, ar dalimis gabensime 
medvilnę į Naująjį Orleaną. 

Žinoma, apie tai ir aš žinojau ne daugiau už 
Valterį, tačiau šis pokalbis mane taip sudomino, kad 
aš vėl susimąsčiau. 

Keistas dalykas! Nei kaimynai, nei plantacijos 
gyventojai, be Valterio Vudlio, nežinojo, ko Bredlis 
atvyko į šiuos kraštus. 

Nuo šio įvykio iki mano išvykimo dienos praslinko 
trys dienos. Aš slapčia visur teiravausi, tačiau niekas 
nežinojo, kad Natas Bredlis čia buvo atvykęs. Po 
paskutinio jo išvykimo buvo kilę įvairių kalbų. Žmo- 
nės visaip šnekėjo ir svarstė, nes iš čia išvyko neturtin- 
gas, 0 sugrįžo pertekęs pinigų. 

Matyt, jis čia apsilankė su tokiais reikalais, apie 
kuriuos jam buvo nepatogu pasakoti. 

Ši logiška išvada dažnai iškildavo mano galvoj ir nė 
pats nežinau, kodėl šios mintys mane labai slėgė. 

VII 


Norsaš labai nenorėjau su savo šeimininkais išsiskirti, 
tačiau atėjo laikas tai padaryti. Ilgiau čia pasilikti būtų 
buvę nepatogu. Šiaip ar taip, aš labai prisirišau prie 
Valterio, o ypač prie jo gražiosios sesutės, ir dėl to 
priėmiau kvietimą netrukus su jais vėl pasimatyti. 

Jie man pasiūlė, kai aš keliausiu Misisipe, užsukti 
pas jų brolį Henrį. Su juo aš galėsiąs pamedžioti; 
Kornelija, o galbūt ir Valteris, žiemą tenai atvyktų, - 
tad kodėl man jų nepalaukti. 

Vargiai kas, būdamas mano vietoje, nuo tokio 
pasiūlymo atsisakytų, 0 aš, turiu prisipažinti, šito 
padaryti tikrai negalėjau. Pažadėjau, kad aplankysiu 
jų brolį Henrį Vudlį ir, gavęs rekomendacinį laišką, 
atsisveikinau su vaišingais savo šeimininkais. Vėl iš- 
keliavau į pietus. 

Po kurio laiko atvykau į Henrio Vudlio plantaciją 
ir atidaviau jam savo laišką. Jis mane taip vaišingai 
sutiko, kad net iš buvusių mano šeimininkų pasakoji- 
mo negalėjau tokio sutikimo tikėtis. Tiesą sakant, 
maniau, kad ir be laiško mane palankiai sutiks. Man 
tereikėjo pasakyti, kad aš be galo mėgstu medžioklę, 
ir Henris Vudlis būtų mane priėmęs išskėstomis ran- 
komis. Henris mane sutiko taip, tartum aš iš jo sesutės 
būčiau atsivežęs ne paprastą laišką, o šimto tūkstan- 
Čių frankų čekį. 

Po viso to, ką buvau matęs sename Vudlių ratelyje, 
Henrio Vudlio gyvenimas labai skyrėsi. Ten kamba- 

riai buvo skoningai ir net prabangiai apstatyti, o čia 
mane įvedė į labai kukliai atrodantį namą, kuris 
priminė paprasčiausią pirkią. Ji stovėjo po aukštais 
medžiais, apsupta magnolijų giraitės, palmių ir įvairių 
įvairiausios augmenijos. Už gyvenamojo namo stovė- 
jo plantacijos negrų lūšnos, o atokiau - virtuvės ir 
arklidės. 

Nors ir kuklus, namas atrodė jaukus ir viliojo akį. 
Į akį krito tai, kad čia buvo sugabenti visi kasdie- 
niniam gyvenimui būtiniausi daiktai. 

Šunidėje buvo apie šešiasdešimt šunų, keli iš jų 
sužeisti, - aiškūs lokio arba pumos pėdsakai. Taigi aš 
galėjau tikėtis puikios plėšriųjų žvėrių medžioklės: 

Šis sportas ir privertė Vudlį pasiieškoti naujos 
gyvenamosios vietos toliau nuo savųjų. Jis taip buvo 
atsidavęs medžioklei, kad kantriai kęsdavo vasaros 
karštį, kuris šiame krašte buvo nepaprastai stiprus, 
kvėpavo nesveiku Misisipės pelkių oru ir atsisakė 
pelno, kurį jam būtų galėjusios atnešti tabako ir 
medvilnės plantacijos. Jis pasitenkindavo tik grūdais 
ir derliumi, kurį gaudavo iš savo laukų ir pievų. 
Svarbiausia Henriui buvo išmaitinti savo arklius, šu- 
nis ir žmones. 

Aš jau buvau susidūręs su tokiais žmonėmis, kurie 
iš pirmo žvilgsnio lyg ir verčiasi žemdirbyste, tačiau iš 
tiesų tris ketvirtadalius savo gyvenimo praleidžia me- 
džiodami arba žvejodami. Žemdirbystė jiems tarsi 
kokia priedanga, būdas save pateisinti ir nieko ne- 
veikti. 

Misisipėsslėnyje ir Amerikos miškuose tokių žmo- 
nių galima sutikti šimtais. Namo vidus, taip pat išorė 

liudijo, kad šeimininkas - tikras medžiotojas. Visur 
kabėjo medžioklės trofėjai: ragai, odos, iltys, visų 
rūšių šalti ir visokių kalibrų šaunamieji ginklai. 

Nuo mano atvykimo dienos nedaug laiko praėjo, o 
šeimininkas jau spėjo mane supažindinti su pietų 
traperio nuotykiais. Netrukus susipažinau su visais 
medžioklės būdais ir sporto šakomis, kurios buvo 
šiame krašte populiarios. 

Nė mėnuo nepraėjo, 0 aš jau prisirinkau įvairių 
įvairiausių laukinių Žvėrių trofėjų, visų tų Žvėrių, 
kuriuos medžiotojas tegali užtikti Misisipės slėny. 
"Turėjau juodojo lokio kailį, raudonosios pumos, lū- 
šies, arba laukinės katės, juodųjų ir pilkųjų vilkų ir 
kitų. Mano kolekcijoje atsirado stirnos ragai, aligato- 
rių ir pietvakarių upių kaimanų odos. 

Tarp paukščių puikavosi Indijos gaidys, kuris svė- 
rė apie dvylika kilogramų. Sumedžiojau didelį vana- 
gą, gulbę giesmininkę, paukštį-gyvatę, raudonąjį ibisą 
(Egipto gervę) ir daug kitų retų ir gražių paukščių, 
kuriuos galima aptikti tik pietų Misisipės pakrantėse. 

Tačiau rečiausio ir brangiausio paukščio - balta- 
galvio erelio - Biano kolekcijai dar trūko. Šiuos nepa- 
prastai gražius paukščius keletą kartų teko matyti 
skraidančius nepasiekiamoje aukštybėje, stebėjau, kaip 
jie, gaudydami žuvis, bėgiojo išilgai upės krantų. Ta- 
čiau, kaip ir dauguma kitų plėšriųjų paukščių, balta- 
galviai ereliai taip bijojo žmogaus, kad prie jų būdavo 
labai sunku prieiti per šūvio atstumą. Mes sužinojo- 
me, kad jų yra vienoje saloje, apie penkiasdešimt 
kilometrų žemiau plantacijos. Pavasarį tenai matė jų 
lizdą, o kiek vėliau - jauniklius. 

Kai jie kur nors susuka lizdą, prie jų lengviau prieiti. 
Tai žinodamas, nutariau ten nukeliauti. 

Šį sykį teko eiti be pono Vudlio, mane lydėjo tik 
negras Džekas. Aš su juo jau buvo išsirengęs į keletą 
žygių, kai mano šeimininkas būdavo užsiėmęs. Man 
labai pravertė Džeko patyrimas ir jo laivelis. 

Šią salą Džekas gerai pažinojo, nors niekada ne- 
siūlė man tenai vykti. Mane labai nustebino tai, kad 
dabar jis nelabai džiaugėsi išvyka, kai tuo tarpu kitais 
atvejais mielai mane lydėdavo. Iki salos upe mums 
reikėjo plaukti ne mažiau kaip dvi valandas, 0 grįži- 
mui atgalios tektų sugaišti dar daugiau laiko, nes upė 
čia buvo labai srauni. Iš pradžių maniau, kad tik dėl 
šito Džekas nepatenkintas, tačiau turėjau viltį, kad jis 
vėl pralinksmės, kai mes leisimės į kelionę. 


VIII 


Saulei patekėjus, išvykome ir, kaip man jau buvo 
sakęs palydovas, atsidūfėme sraunumoje, kuri, pri- 
plaukus arčiau salos, pasidarė net pavojinga. 

Sustoti prie kranto buvo beveik neįmanoma, - 
kliudė šaknys ir vandens sūkuriai. Laimė, mes paste- 
bėjome išverstą medį, kuris iki pusiau buvo nugrimz- 
dęs į vandenį. Priplaukę prie jo, stipriai pririšome 
laivelį. Tai buvo milžiniškas medis, toks sunkus, kad 
srovė negalėjo jo nunešti. 

Įsitvėręs į kamieną, nušokau ant žemės. 

Nuojauta sakė, kad lizdas turėtų būti ne per toliau- 

Vos tik saulė patekėjo, mes leidom 


siai, ir kad aš netrukus jį atrasiu. 

Pastebėjau, kad juodaveidis į krantą nenorėjo 
išlipti, sutikau su jo pasiūlymu ir palikau jį su irklais 
rankose saugoti laivelį. 

Tiesa, jo elgesys man pasirodė keistokas, tačiau aš 
jo neverčiau paklusti, man buvo vis viena, ar jis eis su 
manim, ar pasiliks. Ir iš tiesų netrukus paaiškėjo, kad 
jo pagalbos neprireiks. Sala buvo visai nedidelė, aš 
lengvai galėjau ją skersai išilgai išvaikščioti. Jeigu čia 
esama paukščių, tai ir aš būtinai turėčiau juos pama- 
tyti arba išgirsti, o keliauti vienam man buvo daug 
patogiau, nes Džekas, neturėdamas medžiotojo gabu- 
mų, galėtų lengvai juos išbaidyti. 

Netrukus pastebėjau, kad keliauti per salą nebuvo 
taip lengva, kaip kad maniau iš pradžių. 

Milžiniški medžiai ir lianomis apipinti kiparisai, 
taip pat ištisi įvairių įvairiausių krūmokšnių brūzgynai 
man pastodavo kelią. Be to, tankūs lapai nepraleisda- 
vo saulės spindulių, ir nors saulė tebuvo patekėjusi 
prieš keturias valandas, atrodė, kad netrukus nusileis 
naktis. Šakos buvo taip susipynusios su lianomis ir 
ispaniškosiomis samanomis, kad kartu su lapais suda- 
rė tartum kokias stangrias lubas. 

Netrukus aš pradėjau abejoti, ar aptiksiu erelius, 
nes jau ir saulę nustojau matęs. 

Jau beveik buvau nusprendęs grįžti atgalios, kai 
staiga netoliese pastebėjau pro augmenijos tankumy- 
ną prasiskverbiantį šviesos spindulį. Pamaniau, kad 
pasiekiau priešingą salos pakraštį ir, norėdamas tuo 
įsitikinti, nuėjau šviesos link. 

Pasirodė, kad tai buvo tik nedidelė aikštelė po 

prasiskverbė saulės spinduliai. Į šį milžinišką medį, 
jau seniai išdžiūvusį lirodendrą, matyt, kadaise buvo 
trenkęs žaibas. Jo žieve ilgus metus mito įvairūs para- 
zitai, kurie dabar prie jo kuždėjo krūvomis. Didelės, 
išbąlusios, primenančios griaučius šakos stiebėsi į 
dangų. Viršūnė buvo nulaužta, tačiau medis vis dėlto 
buvo aukštesnis už kitus medžius. Jo drevėje aš pama- 
čiau krūvą šakų, kurių greičiausiai čia prikrito nuo 
kito medžio. Geriau įsižiūrėjęs, pastebėjau, kad šakos 
stipriai susipynusios, ir tik dabar susiprotėjau, kad tai 
būta lizdo, kurio ieškojau. 

Kol aš į jį žiūrėjau, atlošęs galvą, pasigirdo keistas 
klyksmas. Jis buvo panašus į skulptoriaus gręžtuvo 
žvangėjimą, o paskui - į pasprukusio iš savo narvo 
bepročio juoką. Riksmas tučtuojau aidu nusirito per 
salą, tartum ją būtų užplūdę demonai. Tačiau šis 
baisus garsas manęs neišgąsdino. Žinojau: tai klykė 
baltagalviai ereliai. Vos spėjau užtaisyti šautuvą, kai 
keturi milžiniški paukščiai pakilo virš mano galvos ir 
savo tamsiais sparnais uždengė šviesą. 

Laukiau, kol paukščiai nusileis į lizdą, nes tik tada 
galėčiau geriau nusitaikyti, tačiau jie nenusileido, ir 
aš, bijodamas, kad jie nenuskristų, nusprendžiau šau- 
ti. Matyt, jie mane pastebėjo, ir jų klyksmas buvo 
pavojaus signalas. O, dabar būčiau daug ką atidavęs, 
jei su savim būčiau turėjęs stambiais šratais užtaisytą 
karabiną. Tačiau turėjau tik vienvamzdį kulka užtai- 
sytą medžioklinį šautuvą. Ereliai nesiliovė sukę vir- 
šum išdžiūvusio medžio. Iš jų tik du buvo baltom 
uodegom ir galvom. Kiti du buvo tamsūs jaunikliai. 

Iš pirmų dviejų pasirinkau tą, kuris buvo didžiausias, 
nusitaikiau ir šoviau. 

Sužeistas erelis nukrito prie mano kojų, tačiau aš 
nesuspėjau jo pastverti, nes paukštis, klykdamas ir 
plasnodamas milžinišku sparnu, šoko į tankumyną. 
Aš nusivijau jį ir tik apie šimtą metrų nuo tos vietos, 
kur jis nukrito, pribaigiau buožės smūgiu. Tai buvo 
graži plunksnuota patelė. 

Tuo metu likusieji trys ereliai, garsiai klykdami, 
nuskrido. 


IX 


Didžiuodamasis savo žygiu, užsidėjau grobį ant pečių 
ir jau rengiausi grįžti pas Džeką, tačiau, nei trijų 
žingsnių nenukeliavęs, pastebėjau, kad pasiklydau. 
Persekiodamas sužeistą erelį, pamečiau iš akių saus- 
medį ir vėl atsidūriau patamsy. Ėmiau ieškoti savo 
pėdsakų. Jeigu būčiau buvęs kantresnis, nesunkiai 
būčiau juos atradęs, bet, nelaimė, mano kūną iš visų 
pusių badė erškėčiai. Nutaręs, kad sala neturėtų būti 
didesnė kaip keturi hektarai, nusprendžiau eiti tie- 
siai, pasiekti upę ir pakrante nukeliauti į tą vietą, kur 
pasiliko Džekas su laiveliu. 

Nuskubėjau į priekį ir, kaip tikėjausi, netrukus 
išvydau šviesą. Paskui pamačiau dangų, o dar už kelių 
žingsnių - ir vandenį. Tačiau, priėjęs arčiau, pastebė- 
jau, kad tai būta ne upės, o pelkės. Dar keletą žingsnių 
paėjęs pelkių pakraščiu, pamačiau griovį, kuriuo žy- 

giuodamas galėčiau pasiekti upę. Kad paskui nereikė- 
tų per visą salą keliauti aplink, sugrįžau atgal. Eida- 
mas pelkių pakraščiu, atkreipiau dėmesį į pririštą 
laivelį, kuris iš pradžių man pasirodė esąs medžio 
kamienas. Jis buvo pririštas prie aukšto kipariso, 
aplink kurį raizgėsi tankūs krūmai. Iš pradžių pama- 
niau, kad saloje yra dar vienas medžiotojas, tačiau, 
atidžiai apžiūrėjęs laukinių vynuogių virvę, priėjau 
išvadą, kad ji nuvyta prieš kelis mėnesius. Matyt, tai 
buvo niekam tikęs, supuvęs, pamestas arba užmirštas 
laivelis. 

Svarstydamas atidžiai apžiūrėjau šios nedidelės 
įlankos krantus ir netrukus aptikau žmogaus pėdsa- 
kus; tiesa, tie pėdsakai buvo seni. Vienoje vietoje 
žemė buvo sutrypta, sakytum čia dažnai kažkas išlip- 
davo į krantą. Ant žemės mėtėsi gabaliukai drobės, į 
kurią būdavo vyniojama medvilnė, o kitoje vietoje 
pastebėjau pelenų krūveles. 

Šie pėdsakai mane labai sudomino, ir aš keletą 
minučių juos tyrinėjau spėliodamas, ką tai galėtų 
reikšti. 

Tačiau į šį klausimą taip ir neatsakęs, turėjau 
keliauti toliau. Skverbdamasis per tankumyną, pasie- 
kiau krantą ir pašaukiau Džeką. Jis atsiliepė netolie- 
se. Nuėjau į tą pusę ir netrukus pamačiau laivelį. 

- Aš labai džiaugiuosi, - tarė Džekas, - kad jūs 
sugrįžote sveikas gyvas. 

- Kodėl? - paklausiau nustebintas jo tono ir sku- 
bos, su kuria jis yrėsi nuo kranto. 

- Šioje saloje gyvena nelabasis. 

- Koks nelabasis? 

- Nežinau, masa, nežinau. Tačiau pasakoja, kad 
naktį tenai matė velnią. Man pačiam apie tai dažnai 
pasakodavo pono Bredlio vergai. Netoli nuo čia yra jo 
plantacija, tačiau nė vienas iš jo vergų čia neužsuka. 

- Tad iš kur jie tai žino? 

- Nežinau, masa, nežinau. Niekasįšią salą nedrįsta 
plaukti. Tikrai žinau tik tiek, kad čia lankosi velnias. 

Dabar supratau, kodėl juodasis mano palydovas 
taip nenoriai sutiko mane lydėti. 

Aš pradėjau juoktis iš jo tamsumo ir ėmiau jį barti 
už tai, kad man jis to nepasakė anksčiau, būčiau 
atidžiau šią velnio viešpatiją ištyręs. 

Paskui prisiminiau erelių-klyksmą, tamsą saloje, 
keistas pelkes ir prie kranto pririštą laivelį; prisimi- 
niau ir virvę, nuvytą iš laukinių vynuogių. Aišku, čia 
kažkieno būta. Dabar atlaidžiau žiūrėjau į gretimų 
plantacijų negrų ir mano juodojo palydovo žodžius 
apie saloje gyvenantį velnią. 

Niūrus šios vietos vaizdas lengvai galėjo įbauginti 
iš prigimties lengvatikius negrus. 

Dabar mes plaukėme atgal prieš srovę. Yrėmės lėtai, 
ir Džekas, kuris dabar pagyvėjo, pradėjo pasakoti 
apie Natą Bredlį, jo plantaciją ir, reikia pasakyti, apie 
šį Žmogų jis paporino daug įdomių dalykėlių. 

Nato Bredlio namai stovėjo nedidelėje Misisipės 
upės saloje, prie pirmiau buvusių žiočių. Nieko čia 

keisto. Ši upė dažnai keičia savo žiotis; abu jos krantai, 
ypač dešinysis, su duburiais ir įlankomis, be galo giliais 
grioviais. Upės vaga čia kartais nusenka, todėl jos 
užutekiai ir žiotys nuo sunešto dumblo virsta pelkė- 
mis. 

Tokioje saloje ir gyveno mūsų Natas Bredlis. Dže- 
ką stebino, kaip šis žmogus, atvykęs su dviem arba 
trim vergais, galėjo per tokį trumpą laiką rasti lėšų 
nusipirkti vergų daugiau, negu jų turėjo plantatorius 
Vudlis. Jis pirkdavo vergus visur, kur tik jie būdavo 
parduodami. Jis pirko net tuos negrus, kurie darbui 
jau nebuvo tinkami ir kurių niekas nebenorėjo pirkti. 
Tačiau jis puikiai mokėjo juos valdyti, todėl iš jo 
plantacijos negrai niekada nemėgindavo bėgti. Ret- 
karčiais, naktimis, jie kažkur išvykdavo iš plantacijos, 
tačiau iš ryto visada sugrįždavo. 

Tačiaujievis dėlto nesunkiai būtų galėję apylinkė- 
je kur nors pasislėpti, niekas nė nemėgindavo jų 
išduoti ponui. Matyt, čia slypi kažkokia mislė. 

Šios žinios mane labai sudomino, be to, aš labai 
norėjau sužinoti, kas sieja Natą Bredlį su Henriu 
Vudliu. Mačiau, kad jie buvo artimi draugai, tačiau 
norėjau sužinoti, kodėl jie bičiuliaujasi. 

Aš jau tiek gerai buvau susipažinęs su šio krašto 
papročiais, kad man jau seniai buvo žinoma, kick čia 
vertinamasvieno ar kito plantatoriaus dorovingumas. 
Kolonistai, įsikūrę senoje čoktalų žemėje, toli gražu 
nebuvo riteriai. Galimas daiktas, jie buvo drąsūs, 
tačiau jų dorovingumas vis dėlto buvo labai abejoti- 
nas. Turtai ir sugebėjimas puikiai naudotis revolveriu 
čia žmogų padarydavo vertą pagarbos. O Natas Bred- 

lis tartum vien tik tam ir buvo gimęs, kad Binsburge ir jo 
apylinkėse pagarsėtų visiems rodydamas savo šaunumą. 

Binsburgas - miestas, kurį prieš keletą metų iki čia 
aprašomų įvykių, pasinaudodama stipresniojo galia, 
užgrobė gauja, į kurią buvo susivieniję įvairiausių 
tautų niekšeliai. Kurį laiką miesto gatvėse vyravo 
bjauri ir, rodos, neturėjusi nei pradžios, nei galo 
suirutė. Miesto visuomenė atsidūrė pavojuje. 

Pagaliau plėšikai buvo suimti ir uždaryti į kalėji- 
mus, tačiau krašte dar ilgai nebuvo tvarkos. Neramu- 
mai ir plėšikų gaujos siautėjimas labai pakenkė gyven- 
tojų dorovingumui. Tai, kas buvo pasakojama apie 
Natą Bredlį, apie jo elgesį ir būdą, nieko nestebino. 

„ Tačiau savo būdu Henris Vudlis negalėjo prilygti 
Bredlio būdui. Retai pasitaiko kartu tokie skirtingi 
žmonės. Tiesa, Henris gyveno kaip koks puslaukinis, 
draugiškus ryšius palaikė su mažai civilizuotais žmo- 
nėmis, tačiau iš prigimties buvo labai švelnus, uždaro 
būdo, nors ši savybė ir nedažna tarp medžiotojų. 

Aš niekaip negalėjau suprasti, kaip galėjo toks 
žmogus kaip Henris Vudlis draugauti su Natu Bred- 
liu. Tačiau man buvo nepatogu apie asmeninius šei- 
mininko reikalus kalbėti su jo vergu. Jeigu manęs 
nebūtų dominę du jam artimi asmenys, aš jokiu būdu 
nebūčiau pradėjęs šios kalbos. Bet mano smalsumas 
buvo toks stiprus, kad aš nesusilaikiau neuždavęs jam 
klausimo. 

- Kiek pastebėjau, Džekai, Natas Bredlis tau nepa- 
tinka? 

- Taip. 

- O ar baltieji taip pat jo nekenčia? 

- Nežinau, masa, nežinau. 

- Kaip tai nežinai? Pavyzdžiui, tavo ponas, juk jis 
yra didelis Nato Bredlio draugas. 

- Ponas Henris? 

- Taip, ponas Henris. 

- Bet juk jis su visais draugauja. 

- Tiesa? 

- Taip, jis ir musės nenuskriaus, ant savo paties 
nosies nutūpusio uodo neužmuš. O medžiotojas jis 
aistringas, mėgsta nudėti mešką, panterą, na ir kitus 
žvėris. Medžioklė ir šunų skalijimas jį prablaško. Kai 
jis rankose laiko šautuvą ir taiko į žvėrį, tampa visai 
kitu žmogum. O šiaip jis labai geras. 

- Tiesa, jis mėgsta medžioklę ir jam patinka me- 
džiotojai. Bet juk Natas Bredlis niekada neina me- 
džioti: tad kodėl tavo ponas jį taip myli? 

- Kas žino! Gal myli, o gal ir ne. 

Tai pasakęs, Džekas dar stipriau užgulė irklus ir, 
xodos, apie tai daugiau nenorėjo kalbėti. 

Žinodamas, kad Afrikos sūnus taip neaiškiai kal- 
bos niekada neužbaigia, laukiau, kol Džekas pats 
pradės kalbėti. 

Ir iš tikrųjų laukti teko neilgai. Dar keletą sykių 
užgriebęs irklais, jis tarė: 

- Galbūt, masa, čia yra ir kitų priežasčių. Čia, kaip 
ir visur kitur, pasitaiko keistų įvykių; galimas daiktas, 
kad toks keistas atsitikimas ir yra viso to priežastis... 

Džekas, matyt, stengėsi kalbėti labai atsargiai, 
tačiau pasikalbėti jis labai norėjo. 

Man beliko klausyti ir tik retkarčiais vienu kitu 
klausimu jį padrąsinti. 


41 


- Taip, greičiausiai tai negali būti nuoširdi drau- 
gystė. Čia kažkas yra... 

- Taip, tikrai, masa, - pritarė man negras, - be 
jokios abejonės, masa; negrai tai puikiai žino. 

- Čia turbūt slypi kokia nors paslaptis? 

- Taip, masa, paslaptis. 

- Kokia? 

Mano širdis ėmė smarkiai plakti, kai aš, uždavęs šį 
klausimą, laukiau atsakymo. Maniau, kad negras tuč- 
tuojau pradės kalbėti apie Korneliją. 

- Matote, masa, - kiek pagalvojęs tarė negras, - 
man rodos, kad jūs esate pono Henrio draugas, ir aš 
nežinau, kodėl negalėčiau jums pasakyti, kokie yra jo 
ir Nato Bredlio reikalai. 

- Aš nuoširdus tavo pono draugas, - pasakiau rimtu 
balsu, ir tu gali visiškai manim pasitikėti, Džekai. 

- Na, matote, masa. Vieną sykį masa Henris ir daug 
kitų mežiotojų išvyko į didelę medžioklę. Masa Bred- 
lis taip pat tenai buvo, tai, rodos, vienintelis atsitiki- 
mas, kai jis išvyko medžioti. Po ilgos medžioklės visi 
susėdo pailsėti, išgerti ir užkąsti. Paskui pradėjo lošti 
kortomis, kiek žinau, lošti pasiūlė Bredlis. Jūs žinote, 
kad masa Henris kortomis niekada nelošia, o čia jis 
sutiko lošti, nes visi jau buvo gerokai įsilinksminę. Iš 
pradžių lošė piketą, paskui prancūzų žaidimą bakara. 
Visistatė didelį banką. Masa Henris, - jūs žinote, koks 
jis azartiškas, - dėjo daugiausia už visus kitus ir, 
nemokėdamas lošti, visą laiką pralošinėjo. Taigi jis 
pralošė dvidešimt tūkstančių frankų! O ar žinote, kas 
visa tai išlošė? 

- Na? 

- Masa Bredlis. Aišku, masa Henris tokios sumos 
neturėjo - kas į medžioklę ima su savim tokią stambią 
sumą. 

- Aišku! 

- Taigi jis Bredliui išdavė šiai sumai raštelį. Raštelį 
iki šio laiko saugo Bredlis, mat masa Henris šios 
sumos jam dar nesumokėjo. Dabar matote, kodėl 
masa Henris privalo vaizduoti, kad jis su Bredliu 
palaiko draugiškus santykius. Štai, masa, kodėl juos 
sieja tokia draugystė. 

- Tikiuosi, tu neapsirikai. 

- Tikitės, kad aš neapsirikau? Jūs man sakėte, kad 
esate pono Henrio draugas. Nejaugi trokštate, kad jis 
iš tikrųjų šiam Žmogui būtų skolingas dvidešimt tūks- 
tančių frankų. 

Džekastai pasakė nepatenkintu balsu, tačiau nėra 
ko stebėtis, nes aš kalbėjau mašinaliai ir visai nepagal- 
vojau, kad negras mano žodžiuose įžvelgs klastą. 
Slaptos minties, kuri privertė mane taip šūktelėti, jis 
negalėjo atspėti. 

Aš paskubėjau pakeisti jo nuomonę. 

- Tu nesupratai manęs, - atsiliepiau rimtu tonu. - 
Aš tik norėjau pasakyti, kad labai džiaugiuosi, kad 
tarp jų nėra nieko kito rimtesnio. Piniginė žaizda juk 
nėra mirtina, galų gale dvidešimt tūkstančių frankų 
turtingam plantatoriui ne tokia jau didelė suma. 

- Turtingam plantatoriui - galimas daiktas. Tačiau 
masa Henriui tai labai stambi suma. Kol tėvas gyvas, 
jis jokiu būdu negalės sumokėti šios sumos. Iš savo 
plantacijos jis beveik nieko nepelno ir išlaidų turi 
daugiau negu pajamų. Ak, prakeiktos kortos! Jos 

tinka tik tokiems žmonėms kaip Natas Bredlis. Lai- 
mė, masa Henris nuo to laiko kortomis nelošia - ir tai 
kiek džiugina. 

Tai, ką papasakojo negras, sukėlė dar daugiau 
smalsumo. Nors nenorėjau pasirodyti nekuklus, neiš- 
kenčiau nepaklausęs: 

- Ar Natas Bredlis dažnai lankosi pas tavo poną? 

- Tai priklauso... 

- Nuo ko? 

- Nuo metų laiko. 

- Tu nori pasakyti, kad jis dažniau čia būna vienu 
metų laiku? 

- Taip. 

Džekas kažkodėl darėsi vis nekalbesnis. Žodžiusiš 
jo reikėjo traukte traukti. 

- Turbūt jis čia dažnai apsilanko, kai turi reikalų? 

- Galbūt. Vasarąjis čia retas svečias, atvyksta vieną 
ar du kartus. Tačiau žiemą - kitas reikalas. Sako, kad 
masa Bredlis Naujajame Orleane tuo metu turi daug 
reikalų. 

- Jeigu jis turėtų daug reikalų, tai vargu ar turėtų 
laiko būti čia, pas poną Henrį. 

- Tačiau tam laiko jis suranda, - piktai atsakė 
negras. 

- Kam ir kada? 

- Atvirai sakant, tai būna tada, kai Čia atvyksta pono 
Henrio sesutė. Tuomet ir jis čia sukiojasi - štai kas! 

Nors aš tikėjausi tokio atsakymo, tačiau jo pasaky- 
ti žodžiai mane taip paveikė, kad vos galėjau paslėpti 
savo būseną. Kiek susivaldęs, paklausiau: 

- Jis turbūt panelės Vudli sužadėtinis? 

- Gal taip, o gal ir ne. 

Aš priėjau išvadą, kad toliau taip kalbėti būtų 
neatsargu. O pagaliau ir man pačiam kalbėti šia tema 
nebuvo lengva. 

Kas man buvo panelė Vudli? Ar aš jai jaučiau ką 
nors daugiau, be nuoširdaus draugiškumo? Ir kodėl 
kišausi į kitų reikalus, kurie manęs visiškai nelietė? 
Kornelija Vudli jau nebuvo kūdikis. Jeigu ji leido šiam 
įtartinam tipui save mylėti, 0 gal net ir pati jį mylėjo, 
tai ar turiu teisę kištis? Ji, taip pat ir jos brolis, man 
buvo svetimi. Aš neturėjau teisėsjiems patarinėti, kad 
mane taip vaišingai savo šeimoje priėmė, tai dar 
nereiškia, kad jie turi vadovautis mano nuomone. 

Žinoma, geriausia būtų buvę balnoti arklį ir leistis 
į kelionę. 

Tai kiek pakeitė mano programą, tačiau reikėjo 
laukti tinkamo momento. Galimybė vėl susitikti su 
panele Vudli anksčiau man buvo labai miela, o dabar 
pasidarė sunki ir kažkodėl nebedžiugino. Pažadas, 
kurį jai daviau, nebuvo toks svarbus, ir aš lengvai 
galėčiau jo netesėti, o pagaliau ir jai šitai turbūt 
nelabai rūpėjo. 

Liūdnas mano mintis nutraukė negro balsas: 

- Kai pasakoja apie velnią, tai mato jo uodegą. 
Tačiau dabar mes galbūt ir angelą pamatysime. 

- Angelą? Ką tu čia kalbi, Džekai? 

- Na, pažiūrėkite tenai, masa, ką jūs matote? 

- Laivą. | 

- Tame laive dabar ir yra angelas. Esu įsitikinęs, 
kad jis tenai. 

- Nieko nesuprantu. 

- Kas čia nesuprantama, masa? Juk matote, antai 
laivas sustojo prie pono Henrio plantacijos? 

- Taip. 

- Vadinasi, jame yra keleivių, kurie nori čia išlipti. 
Į Naujajį Orleaną mes grūdų nesiunčiame, vadinasi, 
atplaukė keleivis, ir tas keleivis, be abejo, yra ne kas 
kitas kaip panelė Vudli, atvykusi iš T... Aš jums sakau! 
Pažiūrėkite, juk tas laivas vardu "Čirokas", jis plaukio- 
ja Kamberlendo aukštupiu ir priplaukia iki Našvilio. 

Negras neapsiriko. Po dešimties minučių garlaivis 
priplaukė netoli mūsų, ir aš perskaičiau jo pavadini- 
mą, parašytą stambiomis raidėmis ant laivo šono. 

Atvykęs į plantaciją, sužinojau, kad panelė Vudli 
tikrai atvyko ir kad su ja tuo pačiu garlaiviu nuo 
Našvilio plaukė ir Natas Bredlis, kuris taip pat dabar 
yra plantacijoje. 

Ir tikrai, ponas Bredlis atvyko drauge su panele Kor- 
nelija ir, kaip seniai lauktas svečias, apsistojo planta- 
cijoje. 

Nors iš visų jėgų tvardžiausi, tačiau savo nepasi- 
tenkinimą vos įstengiau paslėpti. Vis dėlto, nuspren- 
dęs kitą dieną atsisveikinti su savo šeimininkais, nors 
anksčiau jie man buvo labai palankūs, kiek nusirami- 
nau. 

Bredlis iš plantacijos išvyko prieš naktį. Jis čia 

išlipo dėl to, kad prie jo žemės nebuvo prieplaukos. Jį 
kažkodėl kvietė į Binsburgą ir, iš tenai grįždamas, jis 
laive susitiko su panele Vudli. 

Visa tai sužinojau iš šeimininko, tačiau vargiai 
galėjau tuo patikėti. Nebuvo nė mažiausios abejonės, 
kad Binsburge Bredlis neturėjo jokių reikalų, taigi 
vyko tenai tik tam, kad susitiktų su panele Vudli. 
Atsisveikinęs su ja, Bredlis išvyko, paėmęs iš pono 
Henrio arklį, kurį pasižadėjo grąžinti rytojaus dieną. 
Aš tvirtai nusprendžiau išvykti iki jo sugrįžimo. 

Tačiau nuspręsti buvo daug lengviau, negu įvykdy- 
ti. Retai atsitinka, kad į liepsną puolusiai peteliškei 
pasisektų sveikai nuskristi. Taip atsitiko ir su manimi. 

Išgirdęs, kad noriu iškeliauti, ponas Henris nepa- 
prastai nustebo. Taip greitai ir taip netikėtai! Apie tai 
jis nenorėjo ir girdėti. Šitai, sakė jis, jam būtu taip 
nemalonu. Netrukus jis rengėsi mano garbei suruošti 
lokių medžioklę. 

- Tikiuosi, kad jūs manęs neįskaudinsite. 

- Tiesa, juk jūs neiškeliausite? - paklausė manęs 
panelė Vudli, kai mes valandėlei pasilikome v:zni. - 
Dėl ko jūs taip greit sugalvojote išvykti? 

Aš nežinojau, ką atsakyti. 

- Tai labai neprotinga, - sakė ji, norėdama mane 
prikalbinti. - Tas net nemandagu, nedraugiška, - pri- 
dūrė ji. - Jūs, kol čia manęs nebuvo, mielai gyvenote. 
Aš galiu pamanyti, kad esu jūsų išvykimo priežastis, 
kad jūs norite nuo manęs pabėgti... 

Juk aš jai negalėjau pasakyti, kad ji atspėjo... 

Norėjau ką norsatsakyti, įtikinti ją, paaiškinti savo 
elgesio priežastį, galbūt net mestijai į akis kokius nors 

nemalonius kaltinimus... 

Laimė, ji pati man sukliudė pasirodyti juokingam. 
Ji staiga priėjo prie manęs arti ir beveik maldaujančiu 
balsu tarė: 

- Pasilikite! Mano brolį taip įžeis jūsų išvykimas... 
taip pat ir mane! Jeigu jūs išvyksite, aš būsiu tikra, kad 
jūs tai padarėte tik dėl manęs. 

Ką reiškė šis prašymas? Galjijautė mansimpatiją, 
gal buvo prie manęs prisirišusi, o gal iš manęs juokėsi. 
Šiaip ar taip, šią valandėlę ji man pasirodė tokia 
viliojanti, tačiau tuo pat metu jutau, kad ji buvo žiauri 
koketė. Ar aš dabar galėjau suprasti panelės Korneli- 
jos mintis? Vargiai! 

Norėdamas paslėpti sumišimą, pasakiau jai: 

- Nei jūs, nei jūsų atvykimas man nėra kliūtis. 
Mane iš čia varo žmogus, kurio atvykimas jus pradžiu- 
gins labiau negu mano išvykimas. 

Mano šiurkštumą galėjo pateisinti nebent širdies 
skausmas. Panelės Vudli akyse šmėstelėjo liūdnas 
šešėlis ir nusistebėjimas. Aš supratau, kad šią akimir- 
ką ji nuoširdi. 

- Apie ką jūs kalbate? - paklausė ji. 

Aš svyravau - atsakyti ar ne. Galbūt mano atsaky- 
mas ją įžeis, o pagaliau juk aš neturėjau jokios teisės 
jos kaltinti. Aš susipainiojau ir nežinojau, ką sakyti. 

Laimė, netrukus atėjo jos brolis, kuris vėl pradėjo 
mane įkalbinėti ir prašė pasilikti. Jo apsilankymas 
man buvo parankus. Šio trumpo pokalbio pakako, 
kad aš pakeisčiau savo sprendimą. Mano širdy vėl. 
sužibo viltis, tačiau ko aš tikėjausi - ir pats nežinau. 

Aš leidausi save įtikinti, kad mano dalyvavimas 

lokių medžioklėje yra būtinas. Kitą dieną Natas Bred- 
lis, kaip buvo pažadėjęs, pristatė ponui Henriui pasi- 
skolintą arklį. Jis atjojo su vergu, kuriam liepė nuimti 
nuo arklio balną ir nuvesti jį į arklidę. Tai reiškė, kad 
jis rengiasi plantacijoje praleisti keletą valandų. 

Mus, žinoma, supažindino, ir aš pirmą kartą turė- 
jau kalbėti su žmogumi, kurio taip neapkenčiau. 

Mes šaltai linktelėjome vienas kitam. Henrio ir 
panelės Vudli akivaizdoje, aišku, stengėmės paslėpti 
tarpusavio neapykantą. 

Kiekvieną sykį, kai panelė Vudli atidžiai klausyda- 
vo, ką aš pasakoju, arba kai ji į mane kreipdavosi, 
Bredlio veidas staiga išblykšdavo. Vieną kartą jis į 
mane taip akiplėšiškai ir įkyriai pažiūrėjo, kad aš jau 
buvau pasiruošęs pareikalauti pasiaiškinimo, tačiau 
susilaikiau, pagalvojęs, kad man reikia tik džiaugtis, 
jog aš sukeliu jam neapykantos jausmą. 

Kiek pastebėjau, ponas Henris buvo tarsi nesavas. 
Jis, matyt, jautė, kad mes vienas kito vengiame. Jo 
seseriai irgi sunkiai sekėsi paslėpti savo nepasitenki- 
nimą. 

Laimė, netrukus atėjo žinia, kuri mus išvadavo iš 
šios keblios situacijos. Atbėgo Džekas, kuris per visą 
dieną buvo miške, ir džiaugsmingu balsu pranešė, kad 
daugybė karvelių atskrido į giraitę ir apspito medžius. 

Iš visų dalyvavusių tik aš vienas nesupratau, ką jis 
norėjo tuo pasakyti. Paprašiau paaiškinti. Pasirodo, 
Amerikoje plačiai paplitę karveliai mėgsta kilnotis iš 
vienos vietos į kitą. Poilsiui jie nusileido į prie planta- 
cijos esančią giraitę. Karveliai tokiu atveju ilgai vieno- 
je vietoje neapsistoja, jie tik paskubom pasistiprina ir 

vėl leidžiasi į kelionę. Nors grobis ir menkas; tačiau 
karvelių medžioklė - gana retas malonumas. Vos tik 
mano šeimininkas išgirdo žodį "karveliai", jis vienu 
akies mirksniu griebė šautuvą ir pasiūlė mums sekti jo 
pavyzdžiu. Nei manęs, nei Nato Bredlio ilgai nereikė- 
jo prašyti, namuose liko tik panelė Vudli. 

Aš neminėsiu visų karvelių medžiojimo smulkmenų, 
nors ši medžioklės rūšis vis dėlto labai įdomi. Tai ne 
žudynės ir ne kažkokios baisios skerdynės. 

Kaip ir visi kiti keliaujantieji paukščiai, karveliai 
perskrisdami ne tokie atsargūs, tačiau ir medžiotojui 
retai pavyksta užtikti du ar tris karvelius, tupinčius ant 
vienos šakos. Reikia labai tyliai, be mažiausio šlame- 
sio, prišliaužti į patį jų pulkovidurį, kad galėtum šauti. 
Dažnai pasitaiko: prisiartinus per šūvio atstumą, stai- 
ga labiau patyręs arba mažiau išbadėjęs karvelis duo- 
da kitiems ženklą, ir paukščiai tučtuojau nuskrenda. 
Paskui jie vėl pasirenka naują poilsio vietą, tačiau jau 
apie šimtą metrų nuo ankstesnės. 

Pasitaiko, kad karveliai ne visuomet šio signalo 
klauso. Kai kurie iš jų, penkiese šešiese, nieko nebijo- 
dami pasilieka tupėti ant šakų. Dažniausiai į šiuos 
pavienius karvelius medžiotojai nešaudo. Paukščiai 
tupi įvairiai: aukštai, žemai, kai kada ir ant žemės, tad 
šūviai ne visada būna nukreipti į viršų. 

Aš čia buvau naujokas ir maniau, kad tokia medžioklė 
gali būti pavojinga. Staiga kulka, zvimbtelėjusi pro pat 
mano ausį ir apsvilinusi man veidą, įrodė, kad karvelių 
medžioklė toli gražu nėra maloni pramogėlė. Kulka 
prašvilpė pro pat mane ir atsitrenkė į užpakaly manęs 
stovintį medį. Tą akimirką išgirdau šūvio trenksmą. 

Jau rengiausi prisiartinti prie tokio neatsargaus 
medžiotojo ir jį išbarti, tačiau nežinojau, kas jis. Jį nuo 
mano akių slėpė tankūs krūmai. Ga“ ūt ant jų šakų ir 
tupėjo paukštis, į kurį buvo nusitaikyta. 

Tačiau tokiu atveju kulka paukštį turėjo kiaurai 
perverti, antraip būčiau pastebėjęs pakilusį paukštį, o 
aš pamačiau tik lengvučius virš krūmų pakilusius 
dūmelius. Nemanau, kad medžiotojas šovė į tupintį 
medyje paukštį. Stovėjau visai arti prie to medžio. 
Taip netaikliai šaudyti galėjo tik niekada šautuvo 
rankose nelaikęs šaulys. Užpakaly manęs žemesnių 
krūmų nebuvo. 

Pasipiktinęs nuskubėjau ten, kur kilo dūmelis, 
tačiau nieko neradau. Be paliovos pokšėjo šūviai, 
mačiau du ar tris medžiotojus, tačiau visi jie buvo toli 
nuo manęs. 

Keista. Galėjai pamanyti, kad neatsargus, vos ma- 
nęs neužmušęs medžiotojas spruko ir pasislėpė. Jeigu 
tai įvyko iš neatsargumo, tai kurgi karvelis? Aš turėjau 
Ji pastebėti krentantį arba nuskrendantį. Atidžiai 
apžiūrėjau krūmus, tačiau nei negyvo, nei sužeisto 
paukščio neradau. Nepastebėjau ir kraujo pėdsakų. 
Kuo daugiau svarsčiau, tuo labiau buvau linkęs pati- 
kėti, kad šūvis buvo neatsitiktinai paleistas. 

Kulka galėjo man padėti susekti pėdsakus. Nuėjau 

prie medžio ir atsargiai ją išpjoviau peiliu. Tai buvo 
paprasta 16 gramų medžioklinė kulka. Ši kulka man 
galėjo padėti rasti vamzdį, iš kurio ji buvo iššauta. 
Nors medžiotojai buvo pasklidę po visą mišką, aš 
stengiausi rasti progą prie kiekvieno iš jų prisiartinti 
ir nepastebimai patikrinti jų šautuvų kalibrą. Taip ir 
padariau, aplenkdamas tik Bredlį. Iš visų medžiotojų 
tik du buvo apsiginklavę mažo kalibro šautuvais. 
Vadinasi, kulka, kurivos neperskėlė man galvos,buvo 
paleista iš Bredlio šautuvo. Dabar aiškiai įsitikinau, 
kad aš ir buvau tas karvelis, į kurį jis šovė. 

Apie šį įvykį niekam nieko nepasakojau. Svars- 
čiau, ką turiu toliau veikti. 

Kaltinti Bredlį už pasikėsinimą į mano gyvybę 
būtų buvę neprotinga. Kokiam tikslui jis norėjo mane 
nušauti? Mes susipažinome visai neseniai, nesusiba- 
rėm, nieko neatsitiko, kas galėtų mano kaltinimą 
patvirtinti. Net ir tuo atveju, jeigu Bredlis tikrai į 
mane šovė, vargiai kiti galėtų patikėti, kad jis taikė į 
mane, 0 ne į karvelį. Jį būtų kaltinę neatsargumu, 
tačiau jokiu būdu ne tuo, kad jis norėjo padaryti tokį 
baisų ir didelį nusikaltimą. Nebesukau sau galvos, 
nutariau abejonėmis pasidalyti su ponu Henriu, kai 
grįšime į namus. 

Man beliko išaiškinti, kiek toli lekia iš Bredlio 
šautuvo iššauta kulka. Kai ėmiau jo ieškoti, sužinojau, 
kad tarp medžiotojų jo jau nėra. 

Kažkas iš medžiotojų tai pasakė garsiai, kitas 
pastebėjo, kadčia nėra nieko nuostabaus. Natas Bredlis 
niekada nemėgo medžioti. Matyt, jis vienas sugrįžo 
namo. 

AIII 


Mano galvoje sukosi niūrios mintys. Tik tiek atsime- 
nu, kad pykau ant šio žmogaus, kuris kėsinosi mane 
užmušti ir kuris turbūt rado būdų priversti panelę 
Korneliją Vudli jį pamilti. Matyt, ši mintis labiausiai 
mane kamavo ir sukėlė daug skausmo. 

Aš nežinojau, kur dingo Bredlis, tačiau kažkas 
man pašnibždėjo, kad jis nuėjo į plantaciją. Panelė 
Vudli namuose buvo likusi vienutviena. Tad nieko čia 
nuostabaus, kad jis šios progos nepraleido. 

Taip pat nieko nuostabaus, kad aš staiga praradau 
malonumą medžioti ir sugalvojau grįžti į namus. Nie- 
kam savo sumanymo nepasakęs, išėjau iš miško ir 
nužingsniavau namų link. 

Ėjau palengva, galvodamas, ar aš turiu teisę su- 
trukdyti pasimatymą, apie kurį vien tik pagalvojęs 
krausčiausi iš proto. Ar tik jiedu nepagalvos, kad esu 
kvailas ir nepakenčiamas? Tačiau buvau pasipiktinęs, 
mane kankino mintis apie jų pasimatymą, tad nieko 
nedelsdamas drožiau toliau su išraiška žmogaus, kuris 
gera valia eina pasitikti didelio pavojaus. 

Prie namų buvo nedidelė aikštelė, iš visų pr :ių 
apaugusi augmenija, primenančia vaisių sodą. Ta“ .au 
tenai vaismedžių nebuvo, o medžiai buvo pasodinti 
tik dėl paunksnės. Aikštelė buvo aptverta tvora. Įvai- 
riausiomis kryptimis vingiavo keliukai, vienas kitą 
perkertantys ir susipinantys. Tankumynuose ir pa- 
unksnėse buvo pastatyti suoliukai. 

Per šį sodelį iš giraitės ėjo kelias, vedantis į namus. 
Tyliai atidaręs vartelius, nuėjau namų link, tačiau 
staiga išgirdau dviejų žmonių balsus ir sustojau, nes aš 
tuos balsus pažinau. Pirmas balsas buvo Bredlio. Aš 
atidžiai klausiausi. Ką jis sakė, buvo taip įdomu, kad 
nė kiek nesigėdinau slapukauti. 

- Tad visai galutinai nuspręsta ir baigta? - kalbėjo 
jis. 

- Taip, - atsakė moteriškas balsas, labai panašus į 
panelės Kornelijos balsą. - Tai galutinis ir nekeičia- 
mas sprendimas, - tvirtu balsu atsakė mergaitė. 

- Jūs manote, kad aš nepakankamai turtingas. 
Norite ištekėti už stambaus didžturčio ūkininko, kuris 
galės jus apsupti prabanga, kurios esate verta. Dėl to 
jūs ir atsisakėte? 

- Leiskite man pasakyti, pone Natai Bredli, kad tai 
neturi jokios įtakos mano atsakymui. 

- Na, Kornelija, pasakykite tiesą. Jeigu jūs man 
atsakėte tik dėl to, aš jums įrodysiu, aš pasistengsiu... 

- Jūsų pažadai ir paslaugos man nereikalingi. Aš 
pasakiau jums tiesą. Tad nėra reikalo apie tai dar 
kartą kalbėti. Pasakiau ir kartoju: Natai Bredli, aš 
niekada nebūsiu jūsų žmona. 

Mergaitė taip energingai šiuos žodžius pabrėžė, 
kad mano širdis džiaugsmingai suplakė. 

Įsiviešpatavo tyla. Aš nekantriai laukiau savo prie- 
šo atsakymo. 

Jis prabilo pusiau grasinamu, pusiau maldaujančiu 
tonu: 

- Taip nesakykite, Kornelija, nesakykite!.. 

Keletą sekundžių jis tylėjo. 

- Vadinasi, jūs nenorite, nenorite? - vėl prabilo. - 
Gerai! Tačiau prisiekiu dangumi, kol aš gyvas, kito 
žmona jūs nebūsite, o jeigu ir būsite, tai tučtuojau 
liksite našlė. Prisiekiu Dievu, kad nors dėl to man 
reikėtų žūti, aš vis tiek užmušiu tą, kuris su jumis 
susituoks, užmušiu tą pačią dieną, kai tik jūs jam 
atiteksite. O dabar pasirinkite: ar geriau tapti mano 
žmona, ar kažkokio bepročio našle. Jeigu Žinočiau, 
kad tai tas ponaitis, kuris vieši pas jūsų brolį, aš su juo 
greitai atsiskaityčiau, po šimts velnių... Dar saulei 
nenusileidus... 

- Natai Bredli, - nutraukė mergaitė iš susijaudini- 
mo virpančiu balsu, - prašyčiau nutilti, aš nenoriu 
daugiau klausyti bjaurios jūsų kalbos! Nešdinkitės iš 
čia, arba mano brolis sužinos, kaip jūs laisvai jaučiatės 
jo namuose, kai jo nėra. 

Į šiuos griežtus žodžius atsakymo nebuvo. Aš tik 
girdėjau lengvus nutolstančius žingsnius ir kliūvan- 
čios už krūmų suknelės šlamesį. 

Supratau, kad panelė Vudli išsyk kalbą nutraukė ir 
nuskubėjo į namus. 

Aš labai džiaugiausi, kad man atėjo į galvą mintis 
pasekti savo priešą. Jau visiškai nusiraminęs, rengiau- 
si eiti į mišką, kad iki sutemtų dar spėčiau nušauti 
keletą paukščių. Tačiau žodis "ponaitis" be paliovos 
skambėjo mano ausyse, ir ašvėl tartum pajutau, kaip 
pro mano ausis prašvilpė Bredlio kulka. Prisiartinęs 
prie tosvietos, kur jis kalbėjo su panele Vudli, susidū- 
riau akis į akį su savo priešininku. 

Jeigu tai būtų buvęs tik mano šešėlis, jis turbūt ne 
mažiau būtų nustebęs ir išsigandęs. Jis, matyt, buvo 

įsitikinęs, kad mane užmušė, o tai ir buvo baisaus jo 
išgąsčio priežastis. Šiaip ar taip, jo akiplėšiškumas 
trumpam kiek aprimo. Jo balsas virpėjo, ir jis žiūrėjo 
į Mane nusiminęs ir išsigandęs. 

- Leiskite patikrinti jūsų šautuvą, pone Bredli, - 
tariau aš. 

- Šautuvą! - sušuko jis su apsimestiniu nusistebėji- 
mu. - Mielai. Tačiau leiskite sužinoti, kokiam tikslui? 

- Mano kišenėje yra kulka, kuri prašvilpė pro mano 
ausis. Aš norėčiau išaiškinti medžiotoją, kuris vos 
manęs nenušovė taip... atsitiktinai. 

- Mano Dieve! Tikiuosi, kad tai buvau ne aš? 

- Šimts velnių! - atsakiau, pridėjęs kulką prie 
Bredlio šautuvo vamzdžio ir įsitikinęs, kad ji buvo 
paleista iš jo. - Taigi jūs, o ne kas kitas buvo toks 
nevikrus. Leiskite jūsų paprašyti, kad kai kitą kartą 
medžiosite, šaudytumėte į paukščius, 0 ne į tokius 
ponaičius kaip aš. Jūs mane supratote, pone Bredli? 
Tikiuosi, supratote? 

Nelaukdamas atsakymo, staiga apsisukau ir, išėjęs 
iš sodelio, nudrožiau į giraitę, prisijungiau prie kitų 
medžiotojų ir šį sykį su tokiu atsidavimu ir malonumu 
medžiojau, kad net pats stebėjausi. 

Apie įvykį niekas nieko nežinojo. Nusprendžiau 
panelei Vudli nieko nepasakoti, nes jau ir be to mažai 
trūko, kad rytojaus dieną jam būtų tekę paruošti 
karstą. 

Grįžę namo, panelę Vudli radome vieną. 

- Kur Natas Bredlis? - paklausė ją Henris. 

- Nežinau, - atsakė ji. 

Paklausęs tarnų, sužinojo, kad Bredlis, atėjęs | 
plantaciją, įsakė pabalnoti arklį ir su niekuo neatsi- 

sveikinęs išjojo. 

Žinoma, Henrio ši žinia nenustebino. Anot jo, 
Bredlis buvo keistas žmogus, įpratęs veikti laisvai, 
pagal savo norus. 

O mane šis netikėtas išvykimas dar mažiau stebi- 
no. Po pasikalbėjimo su šeimininke jam neliko nieko 
kito, kaip tik išvykti, o po pasikalbėjimo su manim jis 
turėjo sprukti kiek kojos neša. Netrukus šis netikėtas 
išvykimas mus nustojo dominęs. Aš supratau, kad 
panelė Vudli nekuklaus mano elgesio nepastebėjo ir 
nieko nežino, kad aš klausiausi jos kalbos. Nutariau 
Kornelijai nieko nesakyti. Ir iki to laiko, kol mano 
priešas nepareikalaus iš manęs atsakymo, nuspren- 
džiau jokių klausimų aikštėn nekelti. Pradėjau galvoti 
apie tai, kaip dabar šis niekšas elgsis. Ar jis susitaikys 
su panelės Vudli valia, ar nusilenks, ar tylėdamas 
priims mano pagrasinimą, kurį, be abejo, suprato. Iš 
staigaus jo būdo aš laukiau, kad jis iššauks mane į 
dvikovą ir kausis peiliais arba šautuvu, kaip elgiasi jo 
tautiečiai. Negalėjau suprasti, kodėl jis to nepadarė 
išsyk po šio nelemto įvykio. Tiesa, jo šautuvas nebuvo 
užtaisytas, pistoletų, matyt, su savimi jis neturėjo. 
Karvelių medžioklei jie jam nebuvo reikalingi. Matyt, 
jį sutrikdė netikėtas mano pasirodymas. 

Tačiau anksčiau ar vėliau aš vis tiek tikėjausi 
sulaukti jo sekundantų arba bent laiško. 

Rytojaus dieną ir visą kitą savaitę jokios Žinios iš 
jo negavau. Natas Bredlis dingo kaip į vandenį. 

Padariau išvadą, kad tarp mūsų viskas baigta, ir 
Natas Bredlis didesnis niekšas, negu aš anksčiau ma- 
niau. 

Praslinkus kelioms dienoms, įvyko lokių medžioklė, 
apie kurią jau buvo užsiminęs ponas Henris, ir aš 
mielai prie jos-prisidėjau. 

Ši medžioklė man buvo tarsi didžiulės iškilmės. 
Bredlis medžioklėje nedalyvavo, ir šį sykį aš nebijojau, 
kad mane palaikys lokiu ir paleis į mane kulką kaip 
aną kartą. | 

Tačiau mano šeimininkas per tą laiką gavo keletą 
laiškų, ir man pasirodė, kad tie laiškai atėjo iš Bredlio. 

Vieną dieną laišką atnešė negras, ir aš jį pažinau. 
Tas negras lydėjo Bredlį, kai šis buvo čia atvykęs 
paskutinį sykį. 

Gavęs laiškus, mano šeimininkas paniuro ir nusi- 
minė. Aš supratau jo nerimo priežastį. Matyt, Bredlis 
reikalavo tučtuojau sumokėti praloštus pinigus, apie 
kuriuos kalbėjo Džekas. Man buvo gaila Henrio, 
tačiau labiausiai kankino tai, kad aš netrukus turėsiu 
palikti vaišingus šeimininkus, su kuriais mane suvedė 
likimas. 

Mano planai pasikeitė. Anksčiau dėjau visas pa- 
stangas, kad kuo greičiau galėčiau išvykti, dabar sten- 
giausi rąsti kokią nors dingstį, kad tik galėčiau čia 
ilgiau pasilikti. 

Netrukus tokią dingstį radau, nors ji buvo keisto- 
ka. Aš pranešiau, kad noriu plaukti į Naująjį Orleaną 
krovinine valtimi. Taip keliaudamas galėsiu geriau 
susipažinti su kraštu ir turėsiu progos pamedžioti. 

Mano arklį bus galima atsiųsti vėliau laivu. 

Tiesa, apie tai ir anksčiau buvau pagalvojęs, ta- 
čiau, jeigu nebūtų tos priežasties, kuri privertė mane 
gudrauti, savo sumanymo nebūčiau įgyvendinęs. Aš 
žinojau, kad vyresniojo pono Vudlio valtis išplaukė iš 
Tenesio ir dabar lėtai plaukė upe žemyn. Ji čia turėjo 
atplaukti tik po keliolikos dienų ir iškrauti krepšius su 
obuoliais, riešutais ir kitokiais vaisiais, kurie čia neau- 
go dėl nepakenčiamo tropikų karščio. Vietoj šito 
krovinio turėjo būti pakrauti žvėrių kailiai, kuriuos 
medžiotojai kasmet išsiųsdavo į Naująjį Orleaną. 

Krovininė valtis čia galėjo atplaukti po vienos ar 
dviejų savaičių, o man šis laikas buvo labai naudingas. 

Tad toks buvo mano planas. 

"Jis pasisekė, ir tuo niekas nesistebėjo. Taigi aš 
pailginau malonią savo viešnagę ir turėjau laimės 
gyventi šalia panelės Korneliios ir jos brolių. 

Taip praslinko savaitė, kuri man pasirodė kaip viena 
diena, kai pranešė, kad valtis įplaukė į prieplauką. 

Išgirdęs šią žinią, aš vos garsiai nepalinkėjau, kad 
ta valtis būtų kokį tūkstantį kilometrų nuo čia. Tačiau 
ką galėjau padaryti? 

Pagaliau atėjo laikas išvykti. 

Kol ruošiausi į kelionę, kailiai, mano medžioklės 
trofėjai ir kelionei skirti produktai jau buvo nugabenti 
į viršų. 2 | 

Atsisveikinęs su panele Vudli, tačiau ne taip, kaip 
atsisveikinama amžiams, aš nuėjau į prieplauką. ) Ma- 
ne lydėjo Henris. 

Aš buvau truputį nustebęs ir dėl to nepajėgiau 
nuslėpti nepasitenkinimo, kad krovininės valties ka- 

—— 
59 


pitonas buvo ne kas kitas, kaip antipatiškas ponas 
Blenas, kurio storžieviškos manieros mane taip ne- 
maloniai paveikė. Jo pavaduotoju buvo Stingeris. 
Valtį aptarnavo keturi Vudlio vyresniojo negrai. 

Aš jau ėmiau apgailestauti dėl tokio nevykusio 
savo sumanymo, nes kelionė su šia kompanija negalė- 
jo suteikti jokio malonumo. O juk man su jais reikės 
plaukti tokį ilgą kelią. 

Tačiau trauktis dabar jau nebuvo kada, nors kapi- 
tonas, rodos, taip pat nelabai džiūgavo, kad aš noriu 
su jais plaukti. 

Jau viskas buvo sukrauta - ir kailiai, ir dėžė su 
mano medžioklės trofėjais, tačiau mano bagažas ir 
maistas dar gulėjo ant žemės, saugomas negro, ku- 
riam buvo pavesta juos čia atgabenti. Kiek pastebė- 
jau, niekas į mano bagažą nekreipė dėmesio, ir kapi- 
tonas jau ruošėsi įsakyti pakelti inkarą. | 

- Pone Blenai, - tarė Vudlis, kreipdamasis į kapi- 
toną, - aš jums atvedžiau keleivį. Tikiuosi, jūs pasi- 
stengsite, kad jam būtų patogu ir miela keliauti. 
Malonėkite juo pasirūpinti taip, kaip rūpintumėtės 
manimi. 

- Keleivį?! - sušuko nustebęs Blenas, nors prieš tai 
negrai jį jau buvo perspėję. - Bet juk keleiviams nėra 
vietos. 

- Kaip tai? 

- Tikrai nėra! 

- Na, kur nors rasite vietelę. 

- Pas mus yra tiktai maža kajutė, kur mudu su 
Stingeriu vos sutelpame. O negrai turi tenkintis gul- 
tais tarp gniutulų. 

- Jeigu taip, tai keletą gniutulų išneškite į denį. 
Jeigu pradės lyti, gniutulus galima uždengti brezentu. 

- Mes neturime brezento. 

- Tuomet paimkite kailius. 

- Bet... 

- Jokių "bet", pone Blenai! Jūs ir taip per daug 
šnekate! 

Tai buvo pasakyta tokiu tonu, jog prieštarauti 
buvo beprasmiška. 

„ Kodėl kapitonas nenori priimti manęs į valtį? 
Kodėl jis taip spyrėsi? Aš to negalėjau suprasti lygiai 
kaip ir ponas Vudlis, kurio nusistebėjimas pagaliau 
peraugo į pyktį. 

- Įsidėmėkite,pone Blenai, - tarė jis. - Ši valtis yra 
mano tėvo, ir aš turiu teisę reikalauti. Mano draugas 
nori ja plaukti iki Naujojo Orleano, ir aš jam pažadė- 
jau. Aš reikalauju, kad jūs jį įsileistumėt. Prašau 
neprieštarauti ir įsakyti savo žmonėms keletą gniutu- 
lų išnešti į denį. 

Blenas pasakė, kad medvilnė galinti permirkti ir 
paskui būsią sunkiau ją parduoti. 

- O kas jums darbo! - visiškai įsiuto Vudlis, - dėl to 
aš atsakau, o ne jūs! 

Dar niekada nemačiau Vudlio tokio pikto. Ginčas 
tarnų akivaizdoje jį tiesiog varė iš proto. 

Dabar supratau, kad būtų labai nepatogu, jeigu pasi- 
siūlyčiau likti plantacijoje. Tai būtų panašu į tai, kad aš 
noriu išvengti Vudlio ir kapitono susirėmimo. O ir aš 
pats nenorėjau šiam tipui nusileisti. Jau ir taip ilgai 
viešėjau pas Vudlį; negalėjau čia gyventi nežinia kiek. 

"Jeigu važiuoti, tai važiuoti", - nusprendžiau ir 

pasiryžau geriau gulėti po atviru dangumi ant denio, 
negu grįžti namo. 

Pagaliau kapitonas aprimo, liovėsi urzgęs ir sutiko 
mane priimti kaip keleivį. 

Tada pasirodė, kad vietos net per daug, ir visai 
nereikėjo išnešti gniutulų. Kajutėje net mano lagami- 
nui ir produktams vietos buvo apsčiai. 

Henris Vudlis atsiprašė dėl įvykusio nesusiprati- 
mo; aš pažadėjau jį aplankyti kitą pavasarį. Mes 
vienas kitam nuoširdžiai spustelėjom rankas. Valtis 
pasileido pasroviui. 

Šešias pirmos pamainos valandas prie vairo stovėjo 
Stingeris, kuris vairavo kažkaip keistai, ir dėl to mes 
plaukėme gan lėtai. Užuot plaukęs tiesiai, jis tartum 
tyčia vengė tai daryti. Mes plaukėme čia prie vieno 
kranto, čia staiga pasukdavom prie kito. 

Daugmaž dešimt kilometrų žemiau plantacijos 
Blenas įsakė priplaukti prie kranto ir, išlipęs su vienu 
negru, užkabino inkarą už didelio medžio. Nebuvo 
matyti nei prieplaukos, nei gyvenvietės, aplinkui juo- 
davo tik miškas. 

Prieš išlipdamas iš valties, Blenas kažką pašnibž- 
dėjo savo pagalbininkui, o man nepasakė nė žodelio. 
Išlipęs į krantą, tučtuojau pasislėpė už medžių, pali- 
kęs įgulą uodų antpuoliams. 

Blenas negrįžo apie pora valandų. Paskui ir vėl buvo 
plaukiama zigzagais. 

Galbūt šitaip buvo plaukiama norint aplenkti van- 
dens sūkurius, kurių mano nepratusios akys galėjo ir 
nepastebėti, galbūt dėl kokios kitos priežasties, ku- 
rios aš, kaip svetimšalis, nesupratau. 

Šiaip ar taip, tas mane sudomino. Bet mano san- 
tykiai su kapitonu buvo ne per geriausi, todėl nenorė- 
jau jį versti aiškintis nei dėl keisto valties plukdymo, 
nei dėl jo pasivaikščiojimo upės krantu. 

Kreipiausi į negrą, su kuriuo susipažinau dar gy- 
vendamas Vudlio tėvo plantacijoje. Šis žinojo ne 
daugiau už mane. "Aš nežinau, kodėl masa Stingeris 
taip vairuoja. Matyt, taip reikia. Gal čia vandens 
sūkuriai, gal krokodilai". Aš ir šiaip, ir taip galvojau, 
ko! pagaliau viską suvokiau, nors, kaip vėliau pasiro- 
dė, klydau. Pamaniau, ar tik Blenas nesumanė už 
įsiveržimą į valtį manęs nubausti. Jis, galimas daiktas, 
tyčia stabčios, norėdamas mane suerzinti. Gal+=siuir 
artimiausioje prieplaukoje atsisakysiu plaukti icliau. 

Jeigu jo planas tikrai toks buvo, tai jis, bc adojo, 
galėjo tikėtis sėkmės. Dar nė viena diena nepračio, 0 
keleiviai, taip pat ir jų valtis, man taip įkyrėjo, kad aš 
tvirtai nusprendžiau išlipti pirmoje pasitaikiusioje 
prieplaukoje, kur galėčiau sulaukti kito laivo. 

Aš apie tai buvau pagalvojęs dar prieš išvykstant. 
Bet nenorėjau įskaudintišeimininko. Dabar, kai likau 
vienas, tęsti tokią iiūdną ir bjaurią kelionę 5u jais 
nebuvo jokio reikalo. Man beliko išlipti Načedos 
prieplaukoje, o ponas Vudlis dėl tokio mano sprendi- 
mo neturės jokių nemalonumų. 

Ši zigzagų kelionė truko visą popietę. Galimas daik- 
tas, kad mano buvusių šeimininkų medvilnė į skirtą 
vietą atplauks gerokai pavėlavusi. Tokiu tempu plauk- 
dami, į Naująjį Orleaną galėsime atvykti ne anksčiau 
kaip žiemos viduryje. 

Jau ir saulė nusileido, o mes dar nė dvidešimt 
kilometrų nenuplaukėm. Taip maniau dėl to, kad mes 
dar nepraplaukėme salos, kur aš nušoviau baltagalvį 
erelį. Tačiau, galimas daiktas, galėjau tos salos nepa- 
stebėti, nors ir labai atidžiai žvalgiausi. 

Dieną, norėdamas paįvairinti laiką, aš pasiimda- 
vau šautuvą ir šaudydavau į paukščius arba į stambias 
žuvis, kurios plaukė paskui valtį. Aš net nušoviau gana 
stambų vanagą, tačiau jis įkrito į vandenį, o storžievis 
kapitonas nenorėjo nuleisti pagalbinio laivelio, ir aš 
turėjau atsisakyti savo laimikio. Šiaip ar taip, ši me- 
džioklė mane domino. Tai buvo viena iš daugelio 
priežasčių, kodėl aš ryžausi keliauti toliau laivu. 

Nusileido naktis. Ką veikti? Kalbėti su nedraugiš- 
kais keleiviais nebuvo galima, knygų su savim nepasi- 
ėmiau, O jeigu ir būčiau pasiėmęs, tai prie tokios 
rūkstančios lempos, kuri degė nedidelėje kajutėje, vis 
tiek nebūčiau galėjęs skaityti. Šioje dvokiančioje sky- 
lėje, tarp keturių kvailų be perstojo šnekančių negrų, 
kurie kažkodėl įsakė man neiti į denį, apsikęsti nebe- 
galėjau. Du baltieji, kapitonasir jo pagalbininkas, liko 
denyje, išėjau ir aš, pasiėmęs su savimi antklodę. 
Nusprendžiau didesnę nakties dalį praleisti viršuje. 

Dieną buvo labai karšta, tačiau dabar kiek atvėso, ir 
reikėjo užsikloti. Aš pasiėmiau apsiaustą, įsisupau į jį, O 
ant galvos užsimaukšlinau gaubšlę. Iš pelkių pūtė stiprus 

vėjas. Užsirūkęs cigarą, ėmiau vaikščioti išilgai ir skersai 
denio, tačiau netrukus man šitai pakyrėjo. Buvo šalta, 
tamsi naktis, be to, denis buvo nelygus, todėl aš kiekvie- 
ną akimirką galėjau užkliūti ir įkristi į vandenį. 

Atsistojau ant valties krašto ir įsistebeilijau į tam- 
sias upės bangas, į jonvabalius, kurie tartum krentan- 
čios žvaigždutės skriejo išilgai kranto, apaugusio tan- 
kiais krūmais. Tamsaus dangaus fone krūmai buvo 
vos įžiūrimi. 

Iš visų pusių aidėjo didingos gamtos balsai, kurie 
mane žavėjo, ir aš trumpam užsimiršau. Mano ausis 
pasiekė vilkų staugimas, tolumoje sklido kažkoks rau- 
dojimas, panašus į katės kniaukimą. 

Kiek arčiau buvo girdėti naktinių paukščių balsai, 
rėksnių čiulbėjimas, garsus laukinės žąsies gagesys, 
gailus pelėdos ūbavimas. 

Aš ilgai stovėjau ir klausiausi. Valtyje viešpatavo 
nepaprasta tyla: niekas man nekliudė klausyti šio 
nuostabaus nakties himno. Keturi negrai sėdėjo kaju- 
tėje, o du baltieji, sustingę it šmėklos, stovėjo vienas 
šalia kito, atsirėmę į ilgą vairalazdę. Jiedu kalbėjo, 
tačiau taip tyliai, kad aš nieko negirdėjau. 

Stovėjau nuo jų kiek galima atokiau, neturėjau nė 
mažiausio noro leistis su jais į kalbas ir elgiausi taip, 
kad jie matytų, jog aš neturiu noro su jais draugauti. 
Nors jų kalbos negirdėjau, tačiau mačiau, kad jie 
Šiekučiavo itin įsikarščiavę. Tą supratau iš jų gestų. 

Ar tik jie ne apie mane kalbėjo? 

Nors buvo tamsu, tačiau pastebėjau, kad jie atsi- 
gręžė į mano pusę. Jaučiau, kad jiedu manimi nepa- 
tenkinti. 

Iš šitų storžievių buvo galima tikėtis visko. Mintis, kad 
jie galėtų mane nužudyti, anksčiau man net į galvą 
nebūtų atėjusi. Bet dabar staiga prisiminiau girdėjęs, 
jog tarp Misisipės valtininkų pasitaiko ne tik plėšikų, 
bet ir žmogžudžių. 

Tačiau kuriems galams jiems mane žudyti? Mano 
bagažas nieko nevertas. Pinigų taip pat neturėjau, ir 
jie tą žinojo. 

Pagaliau čia buvo keturi Vudlio plantacijos negrai, 
ir jeigu kas nors blogo su manimi atsitiktų, plantacijos 
šeimininkai apie tai sužinotų. 

Ne, ši mintis buvo juokinga, ir aš ją nuvijau. Šiaip 
ar taip, toks ilgas jų pasikalbėjimas man pasirodė labai 
įtartinas. Nei medvilnės prekyba, nei kokie kiti reika- 
lai negalėjo dabar jų taip dominti. 

Kai atėjo naktis, jie jau liovėsi plaukę zigzagais. 
Valtis plaukė pasroviui apie dešimt kilometrų per 
valandą greičiu. Šioje vietoje upės tėkmė buvo nepa- 
prastai srauni. 

Baigdamas rūkyti, kyštelėjau ranką į kišenę ir 
atsiminiau palikęs kajutėje portsigarą. Eidamas jo 
pasiimti, žvilgtelėjau Bleno ir Stingerio pusėn. Vienas 
laikė vairą, kitas stovėjo šalia. 

Norėjau pamatyti jų veidus, todėl kelis sykius 
stipriai užsitraukiau dūmą. Bebaigiantis degti cigaras 
įsižiebė, ir aš ugnelės šviesoje išvydau dvi Žiaurias 
fizionomijas. Pajutau, kad tų tipų galvose bręsta bai- 
sus sumanymas, galbūt jie net aptarinėja, kaip mane 
nudobti. 

Abudu tylėdami pažvelgė į mane. 


66 


AVI 


Įėjęs į kajutę, pamačiau, kad visi keturi negrai, išsitie- 
sę ant grindų, kietai miega. Visą dieną sukiodami 
vairą ir valtį, jie nepaprastai pavargo. Aišku, jie nenu- 
jautė tos baisios netrukus įvyksiančios dramos, kitaip 
nebūtų miegoję. 

Lempa silpnai apšvietė kajutę, todėl surasti port- 
sigarą buvo nelengva“ Išsiėmęs cigarą, pridegiau jį nuo 
lempos ir pagalvojau, ar nebūtų geriau likti kajutėje ir 
neiti į denį - čia nors ne taip šalta. Dervuotų lentų ir 
negrų kiaurai permirkusių marškinių tvaikas buvo 
nepakenčiamas. Cigaro dūmai negalėjo nustelbti šio 
kvapo, ir aš nusprendžiau vėl pakilti į denį. 

Ir išviso padariau didelę kvailystę, nutaręs keliauti 
šia valtimi. 

Lipdamas laiptais, denyje išgirdau kažkokį šlame- 
sį. Nesupratau, ką tai reiškia, ir dar labiau nustebau 
išvydęs Bleną ir Stingerį, kurie stovėjo toje pačioje 
vietoje, kur juos palikau išeidamas. Aš jau norėjau 
grįžti atgal, kai staiga išgirdau kraupų Bleno riksmą: 

- Prisiekiu pragaru, mes plaukiame į vandens sū- 
kurį! 

Ir jis šoko prie manęs su basliu rankose. 

Nespėjau pasitraukti, ir pajutau sunkų smūgį į 
krūtinę, betjeilaiku nebūčiau sugriebęs baslio, būčiau 
įkritęs į vandenį. 

Dabar man paaiškėjo, ko siekė Blenas. 

- Leiskit, kitaip mus įsuks verpetas. 

Tai pasakęs, jis paleido iš rankų baslį. Tuo mo- 
mentu užsitraukiau cigarą. Žybtelėjo ugnelė, ir aš 
pastebėjau jo rankoje kažkokį plieninį daiktą. Dar 
akimirka, ir aš pajutau petyje svilinantį skausmą, 
nutirpo ranka. Paleidęs iš rankų baslį, aukštielninkas 
įkritau į vandenį. 

Keletą sekundžių laikiausi vandens paviršiuje, ta- 
čiau naujas smūgis mane galutinai pritrenkė. Ausyse 
ėmė ūžti, kažkas smaugė gerklę, ir aš jutau, kad 
grimztu į vandenį. Sukaupęs jėgas, vėl iškilau į pavir- 
šių. Dabar aš jau nesuvokiau, kur esu ir kas su manim 
dedasi... Man rodėsi, kad aš atbudau iš kažkokio 
baisaus sapno. 

Kiek atsipeikėjęs, prisiminiau, kad iš valties kritau 
į vandenį, prisiminiau, kad mane nuo tenai nustūmė 
du niekšai, kurie norėjo mane nužudyti. 

Šiaip taip įstengiau išsilaikyti vandens paviršiuje, 
mat ant galvos ir ant pečių buvau užsimetęs apsiaustą. 
Būtent šis apsiaustas ir padėjo man išsilaikyti ant 
vandens. Mėginau plaukti, tačiau pajutau, kad mano 
dešinioji ranka nutirpusi. Apsidairiau aplinkui, aki- 
mis ieškodamas krovininės valties. Aišku, man net į 
galvą neatėjo mintis šauktis pagalbos, - tai būtų ne tik 
nenaudinga, bet ir pavojinga. Aš puikiai žinojau, kad 
man reikia labiau bijoti kapitono ir jo pagalbininko, o 
ne sraunios tėkmės ir siaučiančių bangų. Nuspren- 
džiau pasitikėti bangomis ir su jomis nesigrumti. Jau- 
čiau, kad ilgai išsilaikyti neįstengsiu, kad vis daugiau 
silpstu. Turėjau sukaupti visas jėgas, kad nepraras- 
čiau sąmonės ir nenuskęsčiau. 

Srovė mane smarkiai nešė į priekį, tačiau prie kranto 
nepriplukdė. Čia upė buvo tokia plati, kad krantų 
beveik nesimatė. Vienintelė išeitis - laikytis vandens 
paviršiuje. 

Galas nebetoli, jutau, kaip vis labiau ir labiau mane 
apleidžia jėgos. Ši baisi mintis mane taip pribloškė, kad 
aš jau kone abejingai žvelgiau mirčiai į akis. 

Žaibiškai pralėkė pro akis visas gyvenimas. Kaip 
gyvus išvydau tėvą, motiną, seseris, brolius, - visus, 
kuriuos neseniai buvau palikęs. Širdį sugniaužė neap- 
sakomas skausmas. 

Tuo pat metu kažkas stirpiai trinktelėjo man į nuga- 
rą. Vidur supančios mane tamsos smūgis buvo toks 
staigus ir netikėtas, kad man per nugarą perėjo šaltis. 

Galvoje šmėstelėjo baisi mintis. Be abejo, tai bus 
krokodilas. Manęs laukė baisi mirtis. Buvau girdėjęs, 
kad jų čia yra apsčiai. 

Stengdamasis pabėgti nuo šios baisenybės, sukau- 
piau visas jėgas, tačiau veltui. Baisus padaras pasivijo 
ir vėl šoko ant mano pečių. 

Atrodė, dar akimirka, ir aš atsidursiu to bjauraus 
krokodilo gerklėje, rodės, girdėjau savo kaulų traškė- 
jimą... 

Instinktyviai, kažkokios antgamtinės jėgos verčia- 
mas, atsigręžiau veidu į pabaisą. 

Vietoj siaubo manęs laukė išsigelbėjimas. Tai, ką 
aš palaikiau krokodilu, buvo tik medžio kelmas, kurį 
srovė nešė taip pat kaip ir mane. 

Ši kerplėša galėjo mane lengvai išlaikyti, ir aš, 
nepaprastai pailsęs, netekęs jėgų iš skausmo, apimtas 
siaubo, šiaip taip užsiropščiau ant jos, dėkodamas 

Dievui už išsigelbėjimą. 
Bet vos tik tą kelmą užguliau, iškart praradau 
sąmonę. 


AVII 


Aš tarsi nugrimzdau į miegą. Buvau taip nusilpęs, lyg 
būčiau pusės kraujo netekęs. 

Laimė, šlapias apsiaustas, kurį buvau rūpestingai 
susisegęs, užsikabino už šakų, ir tai mane išgelbėjo. 

Kai atsipeikėjau, vis dar buvau ant kelmo, kurį, 
kaip man pasirodė, nešė srovė. 

Iš nuplaukto atstumo suvokiau, kad alpulys buvo 
trumpas. 

Visiškai atsigavęs, pamačiau, kad klystu; medis 
buvo už kažko užsikabinęs prie kranto. 

Aplinkui buvo visiškai tamsu, dar tamsiau nei 
pirma, ir aš supratau, kad esu po milžiniško medžio 
šakomis. Netrukus, kai akys kiek priprato prie tam- 
sos, paaiškėjo, kad aš neklydau. Po kiek laiko su 
neapsakomu džiaugsmu pastebėjau, kad esu po milži- 
nišku kiparisu, prie kurio Džekas kadaise buvo priri- 
šęs laivelį, kai mudu plaukėme medžioti baltagalvių 
erelių į Velnio salą. Siūbuojama bangų kerplėša buvo 
užsikabinusi už kipariso. | 

Kaip laimingai viskas baigėsi! 

Tačiau privalėjau būti atsargus. Reikėjo kiek gali- 
ma greičiau lipti į krantą, ir tai padaryti reikėjo labai 

apdairiai. Menkiausias krustelėjimas, ir medis būtų 
mane nunešęs Dievas žino kur. 

Griebiausi darbo. 

Atsargiai atkabinęs apsiaustą nuo šakos ir sveika 
ranka įsitvėręs šaknies, palengva atsistojau ir ėmiau 
ropštis ant kipariso šaknų. Tai nebuvo taip paprasta, 
man kliudė nesveika ranka. Net prisilietimas prie 
medžio šakų sukeldavo nepaprastą skausmą, ir aš 
negalėjau susilaikyti nevaitojęs. 

Nežinau, kiek turėjo praeiti laiko, kol aš, šliaužda- 
mas nuo vienos šaknies prie kitos, pagaliau šiaip taip 
pasiekiau krantą. Pajutęs po kojomis žemę, nuka- 
muotas nepaprasto nuovargio, kritau kaip negyvas. 

Negalėjau pajudinti nei rankos, nei kojos. Tik 
vėliau supratau: buvau toks silpnas dėl to, kad nete- 
kau daug kraujo. 

Kurį laiką pagulėjęs ir truputį pailsėjęs, suplėšiau 
marškinius ir aptvarsčiau žaizdą. Paskui nusivilkau 
šlapius drabužius ir pakabinau juos ant šakų išdžiūti. 

Oras nebuvo šaltas. Mane supantys medžiai sau- 
gojo nuo vėjo, ir netrukus taip atšilo, kad pasijutau 
tartum būčiau patekęs į garų vonią. Pajutęs malonią 
šilumą, po kurio laiko užmigau, tačiau miegas nebuvo 
gilus. Kartkartėmis aš atsibusdavau, bet mano sąmo- 
nė buvo taip aptemusi, kad kartais nesuprasdavau - 
miegu aš ar ne. Tačiau netrukus atitokau. Mane 
pažadino baisus trenksmas, pasigirdo pistoleto šūvis, 
O paskui mirtinai sužeisto žmogaus riksmas.=* 

Staiga viskas nutilo. Tačiau neilgam - netrukus vėl 
išgirdau pagalbos šauksmą. 

Ilgai įtempęs ausis klausiausi, bet ir vėl viskas 

nutilo. Aplink mane monotoniškai čirškėjo žiogai, 
retkarčiaissukvarkdavo varlės. Pamaniau, kad šūvis ir 
riksmai buvo tik mano haliucinacija. Puikiai atsimi- 
niau, kad mane pažadino šūvis, o riksmą ir žmonių 
balsus išgirdau jau atbudęs. 

Kas tai galėtų būti? Nuo to laiko, kai įkritau į 
vandenį, ponas Blenas ir negrai, ko gero, buvo nu- 
plaukę toli, labai toli, todėl jų išgirsti negalėjau. 

Man pasirodė, kad nuo to laiko praslinko keletas 
valandų ir aš jau seniai guliu saloje. 

Ėmė mausti žaizdą. Dabar jau negalėjau miegoti. 

Kodėl Blenas norėjo mane nužudyti? Negali būti, 
kad vien todėl, jog jautė man antipatiją. Į šį klausimą 
atsakymo nebuvo. 

Paskui prisiminiau keistą mano palydovo Džeko 
elgesį Velnio saloj. Prisiminiau ir jo pasakojimą apie 
keistus garsus, kuriuos čia žmonės girdėdavę naktį. 
Vadinasi, šioje legendoje buvo dalelytė tiesos. 

Likusią nakties dalį aš nesumerkiau akių. Pirmą 
kartą gyvenime mane apėmė baimės jausmas. Neap- 
sakomai apsidžiaugiau, kai pro medžių šakas prasi- 
skverbė pirmieji saulės spinduliai. 


AVIII 


Saulė jau buvo patekėjusi prieš keliasvalandas, ėmiau 
po truputį atgauti jėgas. Buvau silpnas kaip kūdikis, 
dar silpnai laikiausi ant kojų. Pirmiausia man parūpo 


72 


kuo nors pasistiprinti. Nepaprastai kamavo alkis. 
Taip visada būna, kai netenki daug kraujo. 

Vanduo čia pat, tačiau kaip jo atsigerti? Reikėjo 
šliaužti medžiu, kaip pirma. Šiaip taip man pasisekė 
tai padaryti. Numalšinęs troškulį, pasijutau laimin- 
giausias žmogus pasaulyje. Paskui vėl sugrįžau į savo 
buvusią vietą. 

Mano drabužiai išdžiūvo, ir aš nepaprastai paten- 
kintas apsivilkau. Paskui ėmiau svarstyti, kaip pabėgti 
iš salos. 

Netrukus sugalvojau. 

Pasirodo, baltagalvių erelių medžioklė man buvo 
labai naudinga. Aš dabar aiškiai atsiminiau įlanką, 
kurios pakrantėje buvau aptikęs žmonių pėdsakus, 
atsiminiau seną laivelį, pririštą prie kipariso. 

Kokia laimė, dabar aš galėsiu išvengti mirties. 
Jeigu nebūčiau čia medžiojęs, jeigu nebūčiau pastebė- 
jęstolaivelio, kiek laiko dabar man tektų sugaišti šioje 
saloje! Kiek reikėtų laukti, kol mane pastebės kokio 
nors laivo įgula. Per tą laiką galėčiau iš bado numirti. 

Vėl aptvarstęs žaizdą, iš marškinių likučių pasida- 
riau raištį, kuriuo parišau ranką, kad ne taip skaudė- 
tų. Paskui patraukiau ieškoti tos nedidelės įlankos. 
Tačiau aš ne iš karto į ten patekau. Man netikėtai 
pasisekė surasti žaibo įskeltą medį, kuriame buvau 
aptikęs erelių lizdą. Kai įžengiau į aikštelę, garsiai 
klykdami mane pasitiko paukščiai. Kiek pasukę virš 
galvos, jie nuskrido. 

Pats sunkiausias darbas dabar buvo atliktas, nes aš 
jau žinojau, kokia kryptimi nuo šio medžio ieškoti 
įlankos. Prisiminiau kelią, kuriuo ėjau, ir netrukus 


(k 


arp medžių pastebėjau raibuliuojantį vandenį. 

Ir tuomet aš staiga sustojau... 

Išgirdau žmonių balsus! 

Žmonės, kuriuos pamačiau, kalbėjo negarsiai, ta- 
čiau labai gyvai. Matyt, čia buvo ta pati įlanka, kurios 
ieškojau. 

"Tai bent pasisekė! - pagalvojau aš. - Aišku, tai 
kokie nors medžiotojai". 

Vadinasi, dabar man nereikės viena ranka irkluoti 
valties. 

Aš jau rengiausi pasveikinti save su pergale, kai 
staiga aiškiai išgirdau balsą. 

Aš jį atpažinau, ir man pasišiaušė plaukai. 

Tai buvo balsas žmogaus, kuris prieš keletą valan- 
dų kėsinosi mane nužudyti. 

Tai buvo Bleno balsas. 

Keletą minučių svarsčiau, bet netrukus atgavau 
šaltą protą, atslūgusią baimę pakeitė nuostaba. 

Ką valties kapitonas čia galėjo veikti? Ar čia buvo 
visa įgula, ar tik jis vienas? Iš įlankos mane pasiekė 
žmonių balsai. Matyt, ir valtis čia netoliese. 

Kokie vėjai čion ją atpūtė? Gal atsitiko kokia 
nelaimė, gal ją čia ketinama remontuoti? 

Aišku, ne manęs ieškoti atplaukė. Juk jie norėjo 
manim atsikratyti, tikriausiai buvo įsitikinę, kad tai 
jiems pavyko. Žinoma, jeigu jie pastebėtų, kad aš 
išvengiau mirties, jokiu būdu nepraleistų progos kartą 
ir visiems laikams manęs atsikratyti. 

Tiesa, čia buvo ir plantatoriaus Vudlio negrai. Jie 
galėtų mane apginti, tačiau ar norėtų ir ar drįstų 
kištis? O pagaliau ar Blenasrastų būdą mane pribaigti 

Aš mėginau įsiklausyti, ką jie kalba, tačiau jie kalbėjo 


labai tyliai 


man nespėjus prisišaukti pagalbos? Buvau silpnas, 
sužeistas, beginklis, neįstengčiau su juo grumtis. 

Visos šios mintys it spiečius sukosi mano galvoje. 
Šis netikėtas susitikimas visai išmušė iš vėžių. Aš 
buvau taip arti savo priešų, kad net menkas sausos 
šakelės trakštelėjimas būtų mane išdavęs. Nesupran- 
tu, kaip iki šio laiko jie manęs nesusekė. 

Keletą minučių svarsčiau, ką daryti, paskui kilo 
mintis, kad čionai gali kas nors ateiti. Stovėjau šalia 
milžiniško kipariso, jo milžiniškos šakos beveik siekė 
žemę. Čia aš galėjau pasislėpti ir laukti. 

Tyliai įlindau į patį šakų tankumyną ir įsitikinęs, 
kad kipariso šakos mane puikiai pridengia, atsistojau. 
Virpėjau visu kūnu it persekiojamas bėglys, kurio 
slaptavietę kiekvieną akimirką gali užtikti. 

Ilgai stovėjau. Mane sukaustė siaubas. Juk aš 
turėjau rimtų priežasčių bijoti Bleno ir jo bendrinin- 


Bijojau net pakrutėti. Man atrodė, kad net kvėpa- 
vimas gali mane išduoti. 

Tūnojau čia apie valandą. Mano priešai buvo nuo 
manęs tik per trisdešimt žingsnių, todėl niekaip nega- 
lėjau iš čia išeiti. Būčiau buvęs laimingas, jeigu ir 
toliau būčiau likęs ant to medžio, kuriuo priplaukiau 
prie kranto. Tačiau jį srovė jau seniai nusinešė. 

Vadinasi, beliko viena viltis - valtelė. Ji Bleno 
įgulai nereikalinga, nes prie krovininės valties dar 
buvo atsarginė. 

Man liko tik laukti, kol Blenas ir jo draugai iš- 
plauks, paskui pasiimti tą seną valtelę ir irtis tolyn nuo 
salos. 

Tačiau jie saloje užtruko ilgai, nors valtis buvo sveikut 
sveikutėlė. Nesigirdėjo nei plaktuko smūgių, nei pjūk- 
lo džeržgimo. Tylą trikdė tik balsai ir denyje vaikščio- 
jančių žmonių žingsnių bildesys. 

Bandžiau įsiklausyti, ką jie kalba, tačiau visi šne- 
kučiavo labai tyliai. Aš supratau tik tiek, kad kalbėjo 
trys žmonės, iš jų pažinau tik Bleno balsą. 

Negrų nebuvo girdėti, jie turbūt tylėjo. Šitai mane 
stebino. Ką jie šiuo metu veikia? Žinojau, kad dirbda- 
mi darbą negrai kalba, juokauja ir garsiai kvatoja. 

Paskui išgirdau ketvirtą balsą, kažką įsakantį. 

Aš pažinau ir šį balsą. Dabar stebėjausi dar labiau. 

Tai buvo Bredlio balsas! 

Ko jam čia reikia? Kaip jis čia pateko? 

Šis naujas atradimas mane taip nustebino, kad aš 
negalėjau perveikti smalsumo pamatyti, ką šios ketu- 
rios žmogystos veikia. Ilgai ieškojau būdo juos pama- 
tyti ir pagaliau suradau. Reikėjo palypėti kiek aukš- 
čiau ir kiek galima toliau pasislinkti stora šaka į priekį. 

Tai padaryti buvo nesunku. Šakos buvo tankios ir 
plačios. Jomis galėjai kopti kaip kopėčiomis. 


AIA 


Kiparisas buvo plačiai išsišakojęs, lapai tankūs ir platūs, 

Čia sėdėdamas jaučiausi saugiai. Be to, čia pynėsi įvairūs 

vijokliai, net dramblys būtų galėjęs čia pasislėpti. 
Jeigu tik tyliai sėdėsiu, manęs niekas nepastebės. 

Nedrįsdamas iškišti galvos, ištūnojau apie dvidešimt 
minučių. Aš negalėjau girdėti pokalbio, tačiau savo 
priešus dabar mačiau aiškiai. Viena iš storiausių kipa- 
riso šakų buvo išsikišusi iki pat įlankos. Kiek toliau ja 
pasislinkęs, pamačiau ne tik įlanką, bet ir plantato- 
riaus Vudlio krovininę valtį. Įgulos nemačiau. Valtyje 
buvo tik baltieji. 

Išvydau tik tris žmones: vienas buvo Blenas, kitas 
-jo kompanionas Stingeris, o trečio nepažinau, tačiau 
iš jo veido ir manierų buvo matyti, kad jis vertas savo 
bendrų. 

Visi jie buvo kažko susirūpinę, nors kiekvienas 
dirbo savo darbą. 

Stingeris šveitė denį bei kopėčių, jungiančių denį 
su kajute, pirmutinius skersinius. Vienoje rankoje jis 
laikė šepetį, kitoje indą su pamuilėmis. 

Dar mažumėlę paslinkęs į priekį, pamačiau ir kitus 
du niekšus. Nuo valties iki kranto buvo permesta 
lenta. Ant žemės gulėjo apie pusę tuzino išridentų 
medvilnės gniutulų. Blenas ir nepažįstamasis prie jų 
kažką veikė. Visi trys buvo be viršutinių drabužių. 

Aš pamaniau, kadvaltis nukentėjo nuo avarijos ir, 
kad nenuskęstų, iš jos buvo iškrautas krovinys. 

Net toptelėjo mintis, kad mes iš tikrųjų buvome 
patekę į vandens sūkurį ir visi mano įtarimai neturi 
pagrindo. Vadinasi, nieko nuostabaus, kad valtis įplaukė 
įįlanką. Otai, kad nebuvo matyti negrų, manęs dabar irgi 
nestebino. Gal jie valties triumuose ir iš ten paduoda 
medvilnės gniutulus. Vis dėlto mane stebino tai, kad 
apačioje nesigirdėjo įprasto jų triukšmo ir juoko. 

"Kas galėjo jiems atsitikti?" - svarsčiau aš. 

Tačiau netrukus mano dėmesį patraukė Blenas ir 
nepažįstamasis. Jie atrišo virves, kuriomis buvo surišti 
gniutulai, suvyniojo medvilnę į kitas marškas ir vėl 
surišo. Iš pradžių tai mane labai nustebino, tačiau 
netrukus supratau, kur šuo pakastas. Ant nuimtų 
marškų stambiomis raidėmis buvo parašytas savinin- 
ko vardas ir pavardė: Woodley. Dabar ant marškų 
užrašas buvo kitas: N. Bradley! 

Iki šiol tik spėliojau. Dabar viskas tapo aišku. Iš 
savo slaptavietės stebėjau piratus. Anot pasakojimų, 
Misisipės pakrantėse tai dąžnai pasitaikantis reginys. 

Plantatoriai-piratai pagrobė valtį ir jos krovinį 
apdorojo taip, kad jį būtų galima parduoti Naujojo 
Orleano turguje. | 

Natas Bredlis buvo šios gaujos vadas. Apie tai 
bylojo jo pavardė ant marškų. Jis pats šioje scenoje 
nedalyvavo, bet dabar neabejojau, kad balsas, įsaki- 
nėjęs valtininkams, buvo jo. Tačiau kaip jis visa tai 
pagrobė? 

Vėl prisiminiau negrus. Kur jie dingo? 

Kadangi jų niekur nesimatė ir nebuvo girdėti jų 
balsų, toji tyla man pasirodė įtartina. 

Gal jie užmigo, gal juos užrakino? O gal jie jau 
išžudyti ? 

Ši mintis taip supurtė, kad kraujas ėmė stingti 
mano gyslose. Iš pradžių bandžiau save įtikinti, kad tai 
netiesa, bet negrai nesirodė. 

Tiktai Stingeris uoliai tebešveitė denį. 

Dabar aš sutelkiau dėmesį į šį žmogų. 

"Ir kodėl, - svarsčiau aš, - jis taip rūpestingai 
šveičia?" 

———> 

Tuo metu atsitiktinai žvilgtelėjau į vandenį, tykštantį 
iš po šluotos. Jis buvo kraujo raudonumo. Visu kūnu 
suvirpėjęs, atsiminiau, ką buvau girdėjęs naktį. Prisi- 
miniau šūvį ir priešmirtinį riksmą. 

Aišku, tai buvo realybė, aš to nesusapnavau. Po 
įvykdytos žmogžudystės Stingeris rūpestingai plovė 
nusikaltimo pėdsakus. Negrai nepasirodė... Vadinasi, 
juos nužudė; tai buvo jų kraujas, o jų lavonai, matyt, 
buvo išmesti į vandenį. Sėdėdamas ant šakos, virpėjau 
iš baimės. 


XX. 


Sėdėjau tyliai, bijodamas net krustelėti. Nors buvau 
labai pavargęs, neturėjau nė mažiausio noro lipti žemyn. 

Nieko nuostabaus, man grėsė didžiulis pavojus. 
Šie žmonės buvo galvažudžiai. Jie be jokio sąžinės 
graužimo galėjo padaryti dar vieną nusikaltimą, mat 
atsikratyti manim jiems būtų buvę labai naudinga, ir 
jeijie mane pastebėtų, žinojau - pasigailėjimo nelauk. 
Ir aš.dar labiau susigūžiau. 

Nusprendžiau laukti nakties. Tada tyliai nulipsiu 
nuo kipariso, prišliaušiu prie seno laivelio, atsirišiu jį 
ir, prisidengdamas nakties tamsa, ištrauksiu iš įlankos 
į upę. Toks buvo tolesnio mano veikimo planas. 

Aš sutelkiau visas savo jėgas, kantrybę ir energiją, 
nes šį sumanymą galėjau įgyvendinti ne anksčiau kaip 
pusiaunaktį. Dar niekada, rodos, taip lėtai neslinko 

laikas kaip dabar. Man atrodė, kad diena virto amži- 
nybe, o saulė niekada nenusileis. 

Pagaliau aš susitaikiau su savo likimu. Atidžiai 
sekiojau akimis tris piratus, stengiausi nugirsti bent jų 
pasikalbėjimo nuotrupas, nors jau buvau tvirtai įsiti- 
kinęs, kad šie niekšai - piratai. Veltui stengiausi. Jie 
kalbėjo labai gyvai, bet taip' tyliai, kad nė vienas 
žodelis nepasiekė mano ausų. 

Paskui jie staiga vienas po kito kažkur dingo. 
Dabar, matyt, gniutulai jau visi buvo pakeisti. Stinge- 
ris irgi baigė darbą, nes visi trys nusileido į kajutę ir 
ilgai iš ten neišlipo. 

Matyt, jie jau nebe pirmą kartą dirbo šį darbą, nes 
trise susidorojo per kelias valandas. Paskui prisimi- 
niau, kad, medžiodamas baltagalvius erelius, mačiau 
saloje pgjmėtytų medvilnės kuokštų ir drobės gabalų. 

Dabar supratau, kodėl Natas Bredlis taip puikiai 
vertėsi ir kodėl per tokį trumpą laiką praturtėjo. 

Šiaip ar taip, tačiau tai, ką aš sėdėdamas ant šios 
šakos pastebėjau, mane nustebino. Stebėtina ir tai, 
kad aš, nepaprastai pavargęs, kamuojamas alkio ir 
troškulio, krečiamas drugio ir dar sužeistas, kažkokiu 
būdu išsilaikiau ant šakos ir nenukritau tiesiai į savo 
priešų nagus. 

Artėjo naktis, ir plėšikai vėl pasirodė ant kranto. 
Paskubom surankioję ir surišę marškas, pririšo prie jų 
didelius akmenis ir įmetė į vandenį, kur giliau... Pas- 
kui užrakino kajutę, nuleido atsarginę valtelę ir, smar- 
kiai pliaukšėdami irklais, dingo nakties tamsoje. 

Įsitikinęs, kad jie jau toli, su dideliu vargu nu upau 
nuo medžio ir, atsigulęs ant minkštom samanom 

užklotos žemės, ėmiau Iaukti, kol visai sutems: Begu- 
lint šovė į galvą mintis nueiti į tą vietą, kur mačiau 
laivelį. , J 

Dar dieną buvau įsidėmėjęs keletą ženklų, todėl tą 
vietą atradau gana greitai. Laivelis iki pusės buvo 
susmigęs įsmėlį, tačiau, nutraukęs virvę, kuria jis buvo 
pririštas, aš gana lengvai nustūmiau jį į vandenį. 
Laivelyje buvo tikvienas irklas, bet tai manęs nenuliū- 
dino, nes galėjau irkluoti tik viena ranka. 

Lėtai ir labai atsargiai plaukiau įlankos pakrante 
ir netrukus įplaukiau į upės vagą. Aplink - nė gyvos 
dvasios. Naktis buvo labai tamsi, be to, nusileidus 
saulei, ėmė kilti tirštas rūkas. 

Išplaukęs iš įlankos, aš jau galėjau lengvai orien- 
tuotis. Tiktai reikėjo iš visų jėgų stengtis nepatekti į 
upės vidurį. Tai buvo labai sunku, nes aš galėjau 
irkluoti tik viena ranka. Tačiau, nugalėjęs nuovargį ir 
pamiršęs sunkius dienos išgyvenimus, pajutau, kad 
viltis išsigelbėti padeda man atgauti jėgas. 

Tiesa, tuo metu aš buvau geras irklininkas. Pasiek- 
ti plantaciją man buvo tik laiko klausimas. Beliko 
tikėtis, kad aš nepateksiu į vandens sūkurį ir srovė 
nenuneš į upės vidurį. 

Taip plaukiau maždaug valandą ir, įsitikinęs, kad 
manęs nepersekioja, sustojau pailsėti. Be to, buvau 
tikras, kad esu nuplaukęs toli nuo šitos žmogžudžių 
salos, kuri teisėtai buvo vadinama Velnio sala. 

Aš mielai būčiau išlipęs ant kranto ir ėjęs į planta- 
ciją pėsčias, tačiau nusprendžiau, kad laivelyje bus 
saugiau. Plaukdamas nesutiksiu nei žvėrių, nei žmo- 
nių, o kilus mažiausiam įtarimui, tučtuojau galėsiu 


82 


pasislėpti tankiuose krūmuose. 

Patekėjo saulė, ir nepraėjus nė ketvirčiui valan- 
dos, pasiekiau vietą, kurią išvydus mano širdis džiaug- 
smingai suvirpėjo. Tai buvo Vudlio plantacijos prie- 
plauka. 

Prie kranto stovėjo nedidelis tiltelis. Prie jo buvo 
pririštos dvi valtys, kurias aš atpažinau. 

Nuo šios vietos iki namų du ar trys kilometrai, bet 
pro didelius medžius nuo kranto jų nesimatė. 

Nuo mano laimingo atvykimo jau buvo praėję 
keletas valandų. Dabar galvojau apie ateitį, svarbiau- 
sia apie tai, kaip atkeršyti piratams ir ko pirmiausia 
turėčiau griebtis. 

Žinojau, kad tame stebėtiname krašte, kur gyveno 
Vudlis, vargiai prisišauksiu teisingumo gynėjų pagal- 
bos. Čia reikėjo veikti tik savo valia ir jėgomis. Nors 
turėjau aiškius nusikaltimo įrodymus, tačiau veikti 
reikėjo labai atsargiai. Norint suduoti smūgį Bredliui, 
reikėjo tai daryti slapta ir gudriai. 

iaip ar taip, kol nesutikau plantacijos negrų, 
geriausia būtų pirma pasimatyti su plantacijos savi- 
ninku Vudliu ir slapta su juo apsvarstyti mūsų veiksmų 
planą. 

Paskubom išlipęs ant kranto, pririšau laivelį. 
Šmurkštelėjau į medžių tankumyną ir leidausi namų 

Eidamas nuo vieno medžio prie kito, nieko nesutikau. 
Dabar liko ieiti į namus nepastebėtam negrų, kurie, 
ko gero, jau dirbo prie namo. Priėjęs arčiau, aš išgir- 
dau žmonių balsus. Retkarčiais pasigirsdavo šuns 
lojimas, vadinasi, negaliu labai arti prieiti. Tiesa, aš 
buvau taip pasikeitęs, kad mane vargiai kas būtų 
pažinęs. Mano drabužiai buvo aptaškyti purvu ir 
kruvini, ranka parišta. 

Tuo metu, kai aš svarsčiau, ką daryti, išgirdau 
artėjančius žingsnius ir sausų lapų šlamesį. Kažkas ėjo 
nuo namų link manęs. Iš lėtų ir sunkių žingsnių 
nusprendžiau, kad tai negras ir netrukus įsitikinau, 
kad neapsirikau. 

Tai ėjo Džekas, mano buvęs palydovas. 

Aš jį pažinau ir labai nudžiugau. Sutikti geresnio 
žmogaus, be paties Vudlio, negalėjau tikėtis. Nu- 
sprendžiau viską papasakoti Džekui ir pasiųsti jį pas 
Henrį, kad pastarasis ateitų čia. 

Džekas manęs nematė, prisileidau jį arti, kad 
galėčiau užstoti jam kelią, jeigu jis, išvydęs mane, būtų 
mėginęs sprukti. Pasislėpiau už storo medžio ir tyliai 
stovėjau šypsodamasis. Tai bus nusistebėjimo ir išgąs- 
čio! Aš mačiau, kad jis ėjo prieplaukos link, matyt, 
norėjo pasiimti laivelį, nes mėgdavo žvejoti. Jis praėjo 
pro šalį, tačiau manęs nepastebėjo. Paskui, žengtelė- 
jęs dar keletą žingsnių, sustojo atidžiai į kažką žiūrė- 

damas. Jis stovėjo nugara į mane ir nematė, kaip aš 
išlindau iš slaptavietės ir priėjau prie jo. Kai buvau 
visai arti, sušukau: 

- Džekai! 

Jis staiga atsigręžė, ir aš supratau, kad buvau 
atsargus ne veltui, nes jis sujudėjo ir tikriausiai būtų 
sprukęs. Laimė, aš jam užtvėriau kelią namų link, o 
bėgti prie upės nebuvo jokios prasmės. 

- Džekai! - pakartojau aš, stengdamasis kalbėti 
įprastu balsu. - Tu manęs nepažįsti dėl to, kad aš 
apsitaškęs purvu. Na? Ar jau atpažinai mane? 

- O!.. - nepaprastai nustebęs suvaitojo, ir tai buvo 
taipjuokinga, kad kitu atveju ašbūčiau plyšęs iš juoko. 

- Na ką, ar tu manęs bijai? 

- Mano Dieve, masa! Kas jums atsitiko? Jūs kaip 
lavonas išblyškęs ir visas apsitaškęs dumblais! Kas 
atsitiko? - pakartojo jis, pakeldamas aukštyn rankas ir 
tuo rodydamas nepaprastą nusistebėjimą. 

- Man atsitiko nelaimė, tačiau dabar nėra laiko 
aiškinti. Tučtuojau eik pas poną Vudlį ir paprašyk, 
kad jis ateitų, tik niekam nepasakok, kad aš čia esu. 

- Masa Henris dar miega. Eikit į namus, masa, o aš 
tučtuojau jam pranešiu, kad jo laukiate. 

- Ne. Man labai svarbu, kad jis čia ateitų. 

- Čia? - pakartojo nustebęs negras. - - Gal eisite į 
namus persivilkti ? 

- Ne, neisiu, kol su ponu Henriu nepasikalbėsiu. 
Bet žiūrėk, niekam nepasakok, kad matei mane - tik 
ponui Vudliui. Tu paprašysi, kad jis tučtuojau ateitų 
čiair atneštų manšvarų paltą ir drabužius. Eik tuoj pat 
ir tylėk, 0 aš gerai tau už tai atsilyginsiu. 

Dabar jis turėjo suprasti, koks tai svarbus reikalas. 

- Tik greičiau, nes man labai skauda. 

Ir tikrai, jau prieš valandą žaizdą pradėjo labai 
skaudėti. 

Kai negras nutolo, aš atsirėmiau į medį, kad galė- 
čiau išsilaikyti ant kojų, - buvo silpna. 

Negras jau buvo toli, o aš galvojau, kad vargu ar 
pasimatysiu su Henriu Vudliu. Greičiau susitiksiu su 
jo broliu Valteriu. Taip ir atsitiko. 

Vieta, kur ašsusitikau su negru, buvo gana toli nuo 
plantacijos. Kol svarsčiau, kiek jam teks sugaišti laiko, 
kol jis čia atsives šeimininką, išgirdau garlaivio sireną. 
Paėjau apie dvidešimt žingsnių iki tos vietos, iš kur 
buvo matyti prieplauka. Joje nuo ką tik prisišvartavu- 
sio garlaivio atsiskyrė laivelis. Jame sėdėjo trys žmo- 
nės: du irklavo, trečias, matyt, buvo keleivis. 

Po kelių minučių laivelis priplaukė prie kranto. Du 
irklininkai nuleido iš laivelio lentą, ir keleivis, malo- 
niai su jais atsisveikinęs, linksmai nužingsniavo link 
manęs. 

Aš tučtuojau pažinau, kad tai Valteris Vudlis ir 
nuėjau jo pasitikti. 

Jis taip pat ne iš sykio mane pažino. Tik išgirdęs 
mano balsą, suprato, kas ši purvina žmogysta, kuri su 
juo sveikinasi. Jis griebė mane už rankų ir, ne mažiau 
nustebęs už Džeką, ilgai į mane žiūrėjo. 

Nors jam rūpėjo manęs pasiklausyti, tačiau ir pats 
turėjo papasakoti, kaip čia atsirado. Tausodamas 
jėgas, kol atvyks jo brolis, aš nieko nenorėjau kalbėti, 
nes paskui galėsiu išsyk jiems abiem viską papasakoti. 

Pasirodo, jis vyksta į Naująjį Orleaną parduoti 

medvilnės; čia sustojo tik pasimatyti su broliu ir sese- 
rim. Iš čia jis ketino po dviejų ar trijų dienų išplaukti 
kitu laivu. 

Netrukus mes pastebėjome atskubantį poną Hen- 
rį. Iš paskos ėjo Džekas, kuris nešė suvyniotus drabu- 
žius ir batus. 

Mane išvydęs, Henris nustebo mažiau nei negras 
ir jo brolis. Jo nenustebino ir susitikimas su broliu, 
kurio laukė jau keletą dienų ir dabar, išgirdęs sireną, 
buvo tvirtai įsitikinęs, kad jis atvyko. Negras jam 
smulkiai papasakojo apie susitikimą su manim ir apie 
ne mažiau keistą mano išvaizdą. Henris iš pradžių 
pagalvojo, kad aš grįžau dėl nesutarimo su Blenu. Jis 
manęs nekamantinėjo, o tik padėjo persirengti, kad 
tučtuojau galėtų vestis namo. 

Atsitiktinai išvydęs mano žaizdą, jis tik išblyško, 
nes suprato, kad tai vakarykščios dienos ginčo pada- 
rinys. 

Jis sutiko, jog bus geriau, kad kol kas niekas 
manęs nematytų ir įsakė Džekui pasirūpinti, kad jų 
kelyje nesipainiotų negrai. Tačiau jeigu atsitiktinai 
kas nors mane ir būtų pastebėjęs, vargiai būtų 
pažinęs, nes vilkėjau Henrio paltą, o mano ranka 
buvo parišta. 

Į namus pasisekė įeiti niekieno nepastebėtam. Aš 
paskubom persirengiau ir nusileidau į valgomąjį, kur 
užtikau panelę Vudli. Ji mane taip maloniai ir su 
džiaugsmu pasitiko, kad aš beveik apsidžiaugiau, jog 
man buvo skirta išgyventi tiek daug kančių. 

Visi suprato, kad aš alkanas, tad netrukdė man 
valgyti ir neklausinėjo manęs nieko. Kol valgiau, jie 

pakvietė gydytoją. Šis apžiūrėjo mano žaizdą ir pasa- 
kė, kad ji nepavojinga. 

Iš to, kaip staiga išblyško panelės Vudli veidas, kai 
išgirdo apie mano žaizdą, aš supratau, kad ji man 
jaučia daug daugiau negu paprastą palankumą ar 
simpatiją maloniam svečiui. Dabar galėčiau džiaugtis, 
tačiau mano malonius šeimininkus ištiko skaudi ne- 
laimė, jie neteko keleto negrų ir medvilnės, kurią 
pagrobė piratai. Dabar nesibaisėjau išgyventų savo 
kančių, nes Kornelijos šypsnys, o galimas daiktas, jos 
meilė, man už viską atlygino. 


AAII 


Panelė Kornelija apie dramą krovininėje valtyje suži- 
nojo daug vėliau. Ašjai pasakiau tik tiek, kad su Blenu 
susipykau ir susimušiau, tad buvau priverstas grįžti į 
plantaciją. 

Man buvo nemalonu ją taip klaidinti, tačiau nu- 
sprendžiau, kad toks mano elgesys pateisinamas. Ta- 
čiau, kiek pastebėjau, panelė Vudli mano aiškinimu 
abejojo. 

Pavalgęs išsamiai papasakojau Vudliams viską, 
kas atsitiko. Jie klausė nustebę ir supykę. Kad ir kaip 
buvo baisu tai, ką aš jiems pasakojau, jie nė kiek 
neabejojo, kad sakau tiesą. 

Jie nė kiek nesistebėjo, kad aš taip atkakliai kalti- 
nau Bredlį. Abu puikiai žinojo, kad tai pavojingas 

žmogus. Jie patys buvo girdėję apie jo gyvenimą, apie 
stebėtinai greitą praturtėjimą, taip pat šį bei tą apie 
Velnio salą. Iš pradžių žmonės kalbėjo, kad Bredlis 
labai dažnai lošdavo kortomis, o paskutiniu metu 
pasklido blogesni gandai, nors niekas nieko negalėjo 
įrodyti. 

Dažnai pasakodavo apie piratų nusikaltimus upė- 
se ir plantacijose, ypač Jungtinių Amerikos Valstijų 
pietuose. Negrų pirkliai prekiavo beveik viešai, ir visi 
puikiai žinojo, kokios nelaimės kildavo iš šios preky- 
bos. Daug kas įtardavo, tačiau niekas tiksliai nežino- 
jo, kuo verčiasi tariamasis plantatorius Natas Bredlis. 

Atsitikimas su manim šiek tiek galėjo paaiškinti 
nešvarius jo darbus. Natas Bredlis buvo piratų gaujos 
vadas, vagis ir žmogžudys. 

Jau kelerius metus buvo kalbama apie prekinių 
laivų dingimą plaukiant Misisipės upe. Praėjusiais 
metais stambus turtingo plantatoriaus krovinys, plau- 
kęs iš Arkanzaso, kažkur paslaptingai dingo; dingo ir 
visa negrų įgula. Niekas nežinojo, kas su jais atsitiko. 

Daugelis manė, kad šie be Žinios dingę laivai per 
audrą žuvo vandens sūkuriuose, kiti prisimindavo 
garsaus Murelio žygius. Nors šis baisus plėšikas dabar 
buvo kalinamas, piratų nestigo, o Natas Bredlis ar tik 
nebus didžiausias jo pasekėjas. 

Dabar mums daug kas paaiškėjo. Aš prisiminiau, 
kad Blenas ir Stingeris Vudlio šeimai buvo visai 
svetimi žmonės. Jie atėjo į plantaciją kaip jūrininkai ir 
laivų statytojai. Aš prisiminiau Bleno ir Bredlio po- 
kalbį, kurį girdėjau plantacijoje. Jau tada nusistebė- 
jau, kad Bredlis taip domisi gniutulų kiekiu. 

Dabar neabejojau, kad šie niekšai pas Vudlį atėjo 
vykdydami Bredlio įsakymą. Greičiausiai viskas iš 
anksto buvo sugalvota. Šiaip ar taip, tačiau viskas 
buvo daroma taip gudriai, taip atsargiai ir taip paslap- 
tingai, kad kiekvienam buvo aišku, jog jie jau nebe 
pirmą kartą užsiima tokiu darbeliu. 

Nekėlė abejonės ir tas faktas, kad visi negrai buvo 
išžudyti. Žinoma, Bredlis buvo linkęs pasiimti juos į 
savo plantaciją arba parduoti, tačiau taip pasielgti jį 
privertė įprastas atsargumas. 

Taigi reikėjo apsvarstyti, kaip atkeršyti piratams ir 
atimti iš jų medvilnę. 

Tolesnis plantatoriaus-pirato veikimo planas bu- 
vo aiškus. Trys bendrai pagrobtą medvilnę turėjo 
nugabenti į Naująjį Orleaną, kur jie, aišku, pažinojo 
kokį nors "gerbiamą pirklį". Jam už labai mažą kainą 
šią pagrobtą medvilnę bus galima parduoti. Medvll- 
nės apraišalai buvo pakeisti dėl paprasčiausio atsar- 
gumo, be to, vargu ar kas galės šiuos gniutulus atskirti 
nuo tų, kurie kasdien pardavinėjami Naujajame Orle- 
ane. Nors Vudlio medvilnė buvo įkainota 60 000 
frankų, tačiau Bredlis paims tokią sumą, kokią jam 
pasiūlys. O jeigu medvilnė bus parduota ir nugabenta 
pirkėjui, tada jau neįrodysi, kad ji vogta. 

Valtį Naujajame Orleane bus galima parduoti arba, 
blogiausiu atveju, naktį paleisti Misisipe pasroviui. 

„Tačiau ar su ta pačia valtimi atvyks ir Bredlis? Jis 
greičiausiai įsės į kokį nors garlaivį, plaukiantį Misi- 
sipe žemyn, Načedos prieplaukoje. Galimas daiktas, 
jis įsės į tą patį laivą, kuriuo ne per seniausiai atplaukė 
Valteris. 

Kadangi piratas į laivą sės savo plantacijos prieplau- 
koje, kuri yra žemiau Vudlio plantacijos, vargu ar bus 
galima jį sekti. 

Henris manė, kad mes visi trys turime vykti į 
Naująjį Orleaną pirmu garlaiviu arba net raiti joti į 
Načedą, paskui sėsti į reguliariai kursuojantį pašto 
garlaivį. Tokiu būdu mes galėsime suimti visus tris 
žmogžudžius ir atiduoti juos į teisingumo rankas. 

Tris piratus -plantatoriaus bendrus - gal ir pavyktų 
suimti, tačiau kaip bus su gaujos vadu? Pajutęs pasalą, 
jis gali mėginti pasislėpti. Vadinasi, šio plano mes 
turime atsisakyti. 

Aš buvau tvirtai pasiryžęs atkeršyti tam niekšui, 
kuris jau du kartus kėsinosi į mano gyvybę. Mano 
akimis, Blenas buvo Bredlio įrankis ir vykdė tik jo 
įsakymus. 

Be to, mes neturėjome aiškių įrodymų, kad Bredlis 
dalyvavo nusikaltime, kurio liudininku aš buvau ir vos 
netapau auka. Įlankoje aš jo nemačiau. Tiesa, galė- 
čiau prisiekti, kad girdėjau jo balsą, tačiau tai dar ne 
įrodymas. Jis jokiu būdu neprisipažintų, o jo bendrai 
vargu ar jį išduotų. 

Tiesa, jis užrašė ant gniutulų savo pavardę, tačiau 
nusikaltimui įrodyti to maža. Juk jis galėjo apie tai ir 
nežinoti. Ims ir paaiškins, kad piratams patiems šovė 
į galvą užrašyti jo pavardę... 

O jeigu mes kiek luktelėsime, piratai parduos 
medvilnę ir tada paaiškės, kas gavo pinigus. Aš puikiai 
žinojau, kad piratų vadas vargiai pasitikės savo ben- 
drininkais, vadinasi, jis pats asmeniškai gaus šiuos 
pinigus ir tai bus įrodymas, kad jis yra jų vadas. 

Tokiai mano nuomonei karštai pritarė Valteris, su 
tuo turėjo sutikti ir jo brolis. 

Mes nusprendėme kuo skubiau vykti į Naująjį 
Orleaną ir tenai kreiptis į vieną Vudlio pažįstamą 
advokatą, kuris mums padės įduoti piratus į teisingu- 
mo rankas. 

Vos šią kalbą baigėme, mūsų jau laukė naujas 
netikėtumas. Pasigirdo arklio kanopų bildesys. Žvilg- 
telėjome pro langą ir pamatėme žmogų, kuris, nulipęs 
nuo arklio, pririšo jį prie vartų. 

Kai jis atsigręžė, mes labai nustebome. Tai buvo 
Natas Bredlis. 


AAIII 


Aš į plantaciją sugrįžau slaptai, dėl mano atvykimo 
galėjome būti ramūs. Šis netikėtas vizitas vis dėlto 
mus nustebino. Visų galvose sukosi vienas klausimas: 
kodėl jis čia atvyko? 

Aišku, aš turėjau pasislėpti. Bredlis ir jo bendrai 
apie mano išsigelbėjimą iki paskutinės minutės netu- 
rėtų nieko žinoti, antraip viskas eitų perniek. 

Būtų daug geriau, jeigu ir Valteris nesirodytų. Jo 
atvykimas Natą Bredlį nustebintų, jis klaustų, ko šis 
atvyko ir, sužinojęs, kad Valteris žada keliauti į Nau- 
jąjį Orleaną, būtų atsargus. Galimas daiktas, jis pasi- 
stengtų sužinoti net mūsų planus. 

Su Bredliu galėjo susitikti tik Henris. 


92 


Vos tik jis spėjo išeiti iš valgomojo, kur mes sėdėjome, 
į kambarį įžengė Natas Bredlis. Nesulaukęs kvietimo, 
jis sustojo. Aš ir Valteris priėjome arčiau durų ir 
pradėjome atidžiai klausytis. Pirmas prabilo Bredlis. 

- Na, mano drauge, - tarė jis, pasisveikinęs su 
Henriu, - aš, rodos, pasivėlinau. 

- Kur? 

- Norėjau sėsti į laivą, vykstantį į Naująjį Orleaną. 
Maniau, kad spėsiu į "Jalu-Siti", kuris vakar vakare 
turėjo išplaukti iš Binsburgo. Dėl to ir atvykau į jūsų 
prieplauką, bet, matyt, pasivėlinau. Kai jojau per 
mišką, girdėjau, kaip nuplaukė garlaivis, rodos, į 
žemupį. Turbūt tai ir buvo "Jalu-Siti". 

Įsiviešpatavo tyla. Veltui laukėme Henrio atsaky- 
mo. Jis, matyt, nežinojo, ką atsakyti. Tačiau Bredlis ir 
nelaukė jokio atsakymo. 

- Greičiausiai jis atplaukė anksti, kai jūs dar mie- 
gojote, - kalbėjo jis. - Gal jį kas nors matė? Aš būtinai 
norėčiau sužinoti, ar tai tikrai buvo "Jalu-Siti". 

- Negrai matė laivą, - nenoriai atsakė Henris, - 
tačiau tai buvo ne "Jalu-Siti". Greičiausiai tai buvo 
garlaivis iš Ohajo. 

- Jeigu taip, tai ir anas netoli. Aš tučtuojau vyksiu 
į prieplauką, nes bijau pavėluoti. Duokite žmogų, kad 
jis atvestų arklį. Kas nors iš mano negrų arklį šiandien 
pasiims. 

- Mielai, - atsakė Henris, - aš tučtuojau nusiųsiu 
arklį. 

Matyt, Henris nieko taip šią valandėlę netroško, 
kaip tik kaip galima greičiau atsikratyti tokio svečio. 

- Tiesa, štai dar koks dalykėlis, - prabilo piratas jau 

visai kitu tonu. - Dabar mes vieni, vadinasi, galime 
atvirai apie tai pasikalbėti. Kada pagaliau grąžinsite 
man skolą? Pinigų dabar man verkiant reikia. Aš jau 
keletą kartų jums apie tai priminiau, tačiau jūs vis 
dėlto skolos negrąžinate. Viskam yra ribos. Duodu 
terminą iki mano sugrįžimo, O grįšiu po poros savai- 
čių. Iki to laiko malonėkite paruošti pinigus! Jeigu 
pinigų neturėsite, parduokite vieną vergą. O jeigu 
skolos nesumokėsite, griebsiuos griežtų priemonių. 
Man labai nemalonu, kad esu priverstas būti toks 
nekantrus kreditorius, tačiau man reikia pinigų, o jūs 
juk seniai esate man skolingas. 

- Kada sugrįšite?.. Po dviejų savaičių ?.. Iki to laiko 
galbūt pinigai bus... 

- Trauk velniai jūsų "galbūt"! - sušuko Bredlis. - 
Jeigu jų neturėsite, saugokitės! Aš nejuokauju. Kas 
čia atsitiko? Ar girdite? 

Abu nutilo ir ėmė klausyti. Bredlis išbėgo į kiemą. 
Mūsų ausis pasiekė besiartinančio garlaivio sirena. 

- Prisiekiu Jupiteriu, tai garlaivis! - sušuko Bredlis, 
įsiveržęs į vidų. - Būkite toks malonus ir pasiųskite 
žmogų pasiimti mano arklį. 

Tai ištaręs įsakmiu tonu, jis šoko ant arklio ir 
skubiai nujojo į prieplauką. 

Henris jam iš paskos nusiuntė negrą. Mes labai 
nerimavome. Jeigu Bredlis pavėluos į garlaivį, jis vėl 
sugrįš ir lauks čia kito garlaivio. Jeigu jis pastebėtų 
Valterį ir mane, mūsų planui - galas. 

Labai nudžiugome, kai iš prieplaukos mus pasiekė 
pratisas garlaivio švilpukas. Tai reiškė, kad garlaivis 
prieplaukoje sustojo pasiimti keleivio, o šis keleivis 

buvo, aišku, Bredlis. Mūsų spėlionė pasitvirtino, kai 
negras atvedė atgal arklį. 

Piratas-plantatorius vyko į Naująjį Orleaną, nes 
jis, aišku, pats norėjo dalyvauti parduodant medvilnę. 
Jis net nepagalvojo, kad apiplėštas medvilnės savinin- 
kas ir žmogus, kurį jis norėjo užmušti, buvo pasislėpę 
nuo jo čia pat už durų ir svarstė, kaip nubausti jį už 
nusikaltimą. 

Mes nedelsdami pradėjome svarstyti, kaip galėtu- 
me sekti piratą. 

Jeigu laivas nuplaukė tiesiai į Naująjį Orleaną, 
neilgam stabtelėjęs Velnio salos įlankoje, į skirtą vietą 
jis galėtų atvykti po keturių, daugiausiai po penkių 
dienų. Įgulai nebuvo reikalo delsti. Atvirkščiai, visi 
skubėjo kiek galima greičiau pasiekti Naująjį Orlea- 
ną. 

Tačiau kokiu garlaiviu plauksime mes? 

Į šį klausimą negalėjome atsakyti. Garlaivis gali 
atplaukti po valandos, jis galėjo atplaukti ir po dviejų 
ar trijų dienų. Jeigu taip atsitiktų, mes negalėtume 
sėkmingai įvykdyti savo planų. 

Kai tik jie atplauks į Naująjį Orleaną, medvilnę 
iškraus, o krovinį paslėps tokioje vietoje, kur jį bus 
Sunku surasti. Apie valtį nėra ko ir kalbėti, ją greičiau- 
siai naktį paleis Misisipe pasroviui; tam pakaktų dvie- 
jų trijų valandų. 

Sakykime, mes rasime medvilnę prekių sandėliuose, 
kur laikomi visi kroviniai iki pakrovimo į laivus, tačiau ar 
galėsime atpažinti medvilnę ir įrodyti, kad ji ne Nato 
Bredlio, nors ir paženklinta kaip jo nuosavybė? 

O valties, kuria buvo atgabenta medvilnė, nei aš, 

nei Valteris, nei Henris nebūtume galėję pažinti. 
Visos šios rūšies valtys panašios, nes jos statomos 
pagal vieną pavyzdį. Tik aš galėjau pažinti tuos tris 
žmones, kuriuos mačiau Velnio saloje. 


XAIV 


Taigi tam, kad įrodytume, jog Natas Bredlis yra plė- 
šikų bendras, reikėjo būtinai nuvykti į Naująjį Orlea- 
ną, kol krovinys dar bus neiškrautas. 

Valteris labai stebėjosi sužinojęs, kad jo brolis 
Bredlis skolingas dvidešimt tūkstančių frankų. Tačiau 
dėltojis nelabai nusiminė. Dabar tapo aišku, kad tuos 
skirtingus žmones siejo tik ši skola. Draugiški judviejų 
santykiai nepatiko ir Valteriui. O dėl įsisenėjusios 
žaizdos, tai mes visi nutarėm, kadji ne tokia pavojinga 
ir netrukus užgis. Valteris nepaprastai džiaugėsi, kad 
galų gale brolio paslaptis paaiškėjo. 

- Ši skola - ne vargas, - tarė jis. - Pagaliau dabar su 
Bredliu atsiskaitėme. Jeigu pasiseks savo prekes susigrą- 
žinti, tie nuostoliai, kuriuos mums šis niekšas padarys, 
bus daug didesni už skolą, kurią tu esi jam skolingas. 

- Kaip tai? 

- Paprastai. Ar jau pamiršai, kad jis nužudė mūsų 
negrus? Juk tai buvo geriausi, padoriausi visoje plan- 
tacijoje negrai. Aš daug ką atiduočiau, jeigu sužino- 
čiau, kad jie yra gyvi. Tačiau nekyla abejonių, kad jie 
dėl savo ištikimybės tapo aukomis. 

- Tiesa, tiesa, vargšeliai. Tačiau dėl to mes neturi- 
me labai nusiminti, - pasakė Henris, kuris buvo ne 
toks jautrus kaip jo brolis. - Tada mes galėsime reika- 
lauti už juos atlyginimo. Juk Bredlio plantacijoje yra 
daug negrų... O dabar turime skubėti, brangi kiekvie- 
na valandėlė. Mano nuomone, brangusis Valteri, tu 
turi raitas joti iki Načedos. Tenai sužinosi, kada į 
Naująjį Orleaną plauks pašto garlaivis. Kai atvyksi į 
Naująjį Orleaną, tučtuojau turėsi nueiti pas seną 
mūsų draugą Čarlį, kuris gerai pažįsta kriminalinės 
policijos viršininką. Jis bus mums labai naudingas. Tu 
jį rasi jo kontoroje, San Sarlo gatvėje, prie viešbučio. 
O aš čia palauksiu garlaivio ir netrukus taip pat 
atvyksiu. Mūsų draugas, tikiuosi, neatsisakys manęs 
lydėti, - be jo mes nedaug ką galėsime padaryti. 

Nuo šios akimirkos Henrį tarytum kas būtų pakei- 
tę. Jis trykšte tryško energija. Gal taip atsitiko dėl to, 
kad jis norėjo atkeršyti Bredliui, o gal tikėjosi sumo- 
kėti skolą, kuri jį taip slėgė. 

- Na, pasiruošk, Valteri! - paragino jis. - Ašįsakysiu 
pabalnoti geriausią arklį. 

- Ei, Džekai! - sušuko kreipdamasis į kieme dir- 
bantį negrą. - Liepk kuo greičiau pabalnoti palšį. 

Po kelių minučių arklys jau buvo pabalnotas. Pa- 
nelė Vudli, kuri vėl pas mus sugrįžo, labai stebėjosi 
tokia skuba. 

- Nusiramink, Kornelija, - tarė brolis, šypsniu 
atsakydamas į tylų jos klausimą. 

- Nepaprastai rimtas reikalas verčia Valterį vykti į 
Naująjį Orleaną. 

- Tačiau nejaugi... 

- Aš irgi sėsiu į pirmą pasitaikiusį laivą, plaukiantį 
į Načedą. Mūsų draugas pažadėjo mus lydėti, tad mes 
čia tave paliksime vieną. Žinoma, jeigu panorėtum, ir 
tu galėtum su mumis vykti. O gal nori grįžti į Tenesį 
pas tėvą? 

- Aš keliausiu su jumis. 

- Gerai, taip ir maniau. Pakeliui viską papasako- 
siu. Ar tu patenkinta? 

Panelė Vudli į šį klausimą nieko neatsakė, tačiau 
blizgančios jos akys ir maloniai besišypsantis veidelis 
rodė, kad ji šia kelione labai džiaugiasi. 

Brolis kalbėjo juokaudamas, taigi ji nusprendė, 
kad nieko rimto neatsitiko. 

Žinoma, aš buvau nepaprastai patenkintas, kad 
galėsiu keliauti su ponu Henriu ir jo gražiąja sesute 
Kornelija. 

Atsiminiau tą malonų metą, kaivieną sykį jau teko 
su ja keliauti. Tai buvo pirma mano kelionė, kurioje 
su ja susipažinau. 

Viskas susiklostė geriau, negu mes tikėjomės. Val- 
teris taip pat galėjo su mumis keliauti, jam nebuvo 
jokio reikalo vienam joti į Načedą. 

Kai jis jau rengėsi sėsti ant arklio, mums pranešė, 
kad pasirodė garlaivis. Netrukus ir mes išgirdome jo 
švilpuką. Ponas Henris paragino Valterį: 

- Valteri, jok kiek galėdamas greičiau į prieplauką! 
Duok ženklą, kad garlaivis sustotų. Pakaks pamojuoti 
balta nosinaite. 

Kornelija davė broliui nosinaitę, ir jis smarkia 
risčia nujojo prieplaukos link. Mes tuo metu skubiai 
ruošėmės į kelionę. 

Po kelių minučių garlaivio švilpukas nutilo. Valterio 
signalas buvo pastebėtas, ir mūsų laukė. Beveik visų 
garlaivių kapitonai pažinojo Vudlius, ir kiekvienas 
džiaugėsi matydamas juos savame laive. 

Atvykę į prieplauką, pastebėjome plaukiantį prie 
kranto laivelį. Juo galėjome nuplaukti iki garlaivio. 
Pasirodė, kad tai "Sultonas" - vienas iš didžiausių 
Misisipės garlaivių. 

Dabar buvome tvirtai įsitikinę, kad aplenksime 
Bredlį. Ir tikrai, plaukdami pro Puen-Kupę, mes 
aplenkėme nedidelį garlaivį, ant kurio šono didelėmis 
raidėmis buvo užrašyta: "Jalu-Siti". 

Su savimi turėjome gerus žiūronus. Tarp laivo 
keleivių pamatėme žmogų, kuris privertė mus taip 
skubiai leistis į kelionę, - Natą Bredlį. 

Įėjome į laivo saloną, įsimaišėme tarp žmonių. 
Buvo labai svarbu, kad jis mūsų nepamatytų. 

Nepraėjo nė para, o mes jau plaukėme pro Lada- 
jetą. Išvydome "Sen Sarlo" viešbučio bokštą, kuris 
stiebėsi virš kitų Naujojo Orleano bokštelių. 

- Mes neapsistosime "Sen Sarle", - tarė Henris, 
rodydamas į viešbučio bokštą. 

- Kodėl? - paklausė Valteris. - Juk tai geriausias 
miesto viešbutis. 

- Tiesa, - atsakė Henris, kuris geriau už kitus 
žinojo, ką mėgsta Bredlis. - Taip, tai geriausias vieš- 
butis, tačiau kaip tik dėl to mes turime jo vengti. 
Negalėsime tenai išgyventi nė dienos, kad ŽmMOgUS, . 
kurio ieškome, mūsų nepastebėtų. 

- Taip. 

- Galėsime apsistoti "Sen Luji" viešbutyje, prancū- 


99 


zų kvartale. Ten mūsų niekas nė nepastebės. O jūs, - 
jis kreipėsi į mane, - taip pat neturite iš viešbučio išeiti 
tol, kol neprireiks jūsų parodymų. Netrukus teismas 
išaiškins daugeliui plantatorių aplinkybes, kodėl ir 
kur dingdavo jų laivai... 

Po kelių valandų mes jau buvome "Sen Luji" vieš- 
butyje. 


XAAV 


Rytojaus dieną griebėmės darbo. Henris Vudlis nuvy- 
ko pas advokatą, apie kurį kalbėjo broliui, ir papasa- 
kojo jam visą istoriją. 

Advokatas Čarlis Soueras nelabai nustebo. Nors 
jis nebuvo senas, tačiau Naujajame Orleane gyveno 
jau seniai ir žinojo apie paslaptingus šio miesto atsi- 
tikimus. Teismo praktikoje jam jau buvo tekę susidur- 
ti su įvairiausio plauko niekšais, kuriais garsėjo Nau- 
jasis Orleanas. 

Advokatas pagyrė mūsų veikimo planą. 

- Jūsų rankose viskas, nesunku bus tuos niekšus 
atiduoti į teisingumo rankas, - tarė jis, - tačiau kol kas 
reikia veikti atsargiai. Pas mus yra daug įstatymų, 
tačiau tokių, kuriais vadovaujantis būtų galima apgin- 
ti padorius žmones ar areštuoti nusikaltėlius, kol kas 
nėra. Reikia turėti aiškių įrodymų. Jeigu Bredlis ir jo 
bendrai tikrai nužudė jūsų negrus, jiems bus sunku 
išsprukti iš mūsų rankų. Reikia, kad Bredlis parduotų 

medvilnę. Tada mes galėsime apkaltinti jį plėšikavi- 
mu ir piratavimu. 

- O jeigu jam nepasiseks parduoti prekės? - pa- 
klausė Valteris. - O jeigu jam nepavyks rasti pirklio? 

- Dėl to galite būti ramūs. Pirklį aš pats jamsurasiu. 
Pažįstu vieną, kuriuo galime pasitikėti. Jis pasiūlys 
Bredliui tokią kainą, kad šis tikriausiai neatsispirs. 

O kol jis gaus šią sumą, pasistengsime jį ir jo 
bendrininkus areštuoti ir uždaryti į miesto kalėjimą. 

- Teisingai, - patvirtino Henris. 

- O dabar, - toliau kalbėjo advokatas, - reikia 
veikti. Pirmiausia mes turime sužinoti, kur yra jūsų 
valtis su medvilne. Ar galėsite ją pažinti? Pone Vudli, 
ar atpažinsite savo nuosavybę? 

- Abejoju, - atsakė Valteris. - Daug lengviau man 
bus pažinti Bleną ir Stingerį, kuriems buvo pavesta 
atplukdyti krovininę valtį. 

- Tas tiesa, tačiau jie gali jus pastebėti. 

- Manau, - tariau, - kad ir aš galėčiau čia padėti. 
Blenas trumpai mane matė, užtat aš jo niekada neuž- 
miršiu. Galiu paaukoti savo ūsus, barzdaskutis prikli- 
juos bakenbardus, persirengsiu - jie tikrai manęs 
nepažins. 

- Puiku! - sušuko advokatas. - Įsigykite kaubojaus 
kostiumą, čia jų visur galima gauti. Tik po apsiaustu 
būtinai paslėpkite savo sužeistą ranką. O jūs, pone 
Henri, ir jūsų brolis laukite čia tol, kol mums jūsų 
prireiks. Pasistenkite niekur neišeiti, kol paukšteliai 
neatsidurs narvelyje. 

Aš lengvai gavau kaubojaus kostiumą, prisiklija- 
vau bakenbardus, nusiskutau ūsus ir pasidariau tikras 

meksikietis. 

Mane lydėjo advokatas. Nuėjome prieplaukos link, 
kur stovėjo įvairios valtys. 

Pajūris Naujajame Orleane tęsiasi apie šešis kilo- 
metrus. Tačiau tik nedidelė jo dalis sudaro prieplau- 
ką, prie kurios krantų nutiesti mediniai tilteliai. Tarp 
šių tiltelių stovi plaustai, krovininės valtys, laivai ir 
garlaiviai. | 

Kiekvienai laivų rūšiai yra skirtos specialios vie- 
tos, nes čia per sezoną susigrūda labai daug laivų. Mat 
Naujasis Orleanas - viena iš populiariausių Misisipės 
baseino prieplaukų. 

Dabar buvo kaip tik toks laikas, kada į prieplauką 
suplaukdavo daug laivų. Jie buvo susigrūdę šalia vie- 
nas kito. | 

Iš pradžių mano dėmesį patraukė antroje eilėje 
esantys laivai. Man pasirodė, kad vieną iš tų laivų 
pažįstu. | 

Ant denio nieko nebuvo. 

Nuvedžiau savo kompanioną į pajūrį, kad galėčiau 
geriau įsidėmėti valtį. Įėjome į čia pat prie jos stovin- 
čią kitąvaltį. Po valandėlės ant denio pasirodė Blenas. 

Akies žvilgsniu parodžiau jį advokatui, ir mes, 
ramiai nusiteikę, patraukėme miesto link. Pakely 
advokatas paprašė manęs trumpam sustoti, O pats 
kažkur nuėjo. Netrukus jis grįžo su nepažįstamu žmo- 
gum. Supratau, kad tai policijos seklys. 

- Ar matote šią valtį? - paklausė advokatas. 

- Taip. - atsakė seklys. 

- Nei dieną, nei naktį nepaleiskite jos iš akių, o kai 
tik pradės krauti medvilnę, tučtuojau praneškite man. 

- Gerai. 

- O dabar, - tarė advokatas, vėl priėjęs prie manęs, 
- eisime į "Jalu-Siti". 

Ilgai ieškojome, tačiau laivo mums nepavyko rasti. 
Užklaustas prieplaukos viršininkas atsakė, kad jis dar 
neįplaukė į prieplauką. 

- Reikės palaukti, - tarė advokatas. 

- Kur jūs buvote, kai šiandien iš ryto jį matėte? 

- Prie Puen Kupės. 

- Gerai. Jis atplauks tik po kelių valandų. Mes jo 
lauksime, bet ne čia. Ar matote prie upės kavinę? 
Nueisime tenai ir prie puodelio kavos per žiūronus 
stebėsime prieplauką. 

Laukti teko neilgai. Nė valanda nepraėjo, kai 

-mano kompanionas parodė laivą, kuriuo plaukė Bred- 
lis. 

- O dabar jūsų eilė, - tarė jis, paduodamas žiūro- 
nus. - Atidžiai sekite keleivius, kurie netrukus pradės 
lipti iš laivo. Kai pamatysite Bredlį, stenkitės nepa- 
mesti jo iš akių. 

Bredlis išėjo pirmutinis. Aš iškart jį pažinau. 

Apie tai pranešiau advokatui. 

- Leiskite man, aš į jį žvilgtelėsiu, - tarė jis. 

- Parodžiau jam Bredlį, ir kol tas žengė pylimu, 
advokatas spėjo jį įsidėmėti. 

Atsidūręs ant kranto, jis tučtuojau nuėjo į prie- 
plauką, kur stovėjo krovininės valtys. 

- Gerai, - burbtelėjo advokatas. - Aš to ir tikėjausi. 
Tačiau mums, matyt, neilgai teks laukti. 

- Mes seksime jį? - paklausiau aš. 

- Ne. Geriau tegul jis prisijungs prie savo bendrų ir 

įlips į valtį. Mes, iš čia neišeidami, galėsime sužinoti, 
kąjis tenveikia. O kai jis vėlišlips ant kranto, seksime 
iki viešbučio. Toks ponas, kaip jis, turbūt apsistos "Sen 
Sarlo" viešbutyje, jeigu tik neturi kokios nors slaptos 
landynės. A! Jis eina tiesiai prie valties. 

Aiškiai mačiau jį, tačiau netrukus jis dingo iš mano 
akių: įsimaišė tarp jūrininkų, pirklių ir kitų pracivių. 
Tačiau advokatas neišleido jo iš akių. 

- Puiku, - murmtelėjo jis. - Bredlis nori lipti į tą 
laivą, kur mes neseniai buvome, antai ir valtelė plau- 
kia jo pasitikti. 

- Štai jis vėl eina į krantą. Kalbasi... Brangiai 
sumokėčiau, kad galėčiau žinoti, apie ką jie dabar 
kalba... Bet juos stebi seklys... 

- Paskubėkime, antraip jie dings iš mūsų akių, - 
užbaigė jis, įsidėdamas žiūronus. 

Mes priėjome prie kranto kaip tik tuo metu, kai 
Bredlis išsiskyrė su Blenu, kuriam, matyt, davė nuro- 
dymus. Anas skubiai sugrįžo į laivą, o Bredlis nuėjo 
miesto link. Kaip ir buvo numatęs advokatas, netru- 
kus jis įžengė į "Sen Sarlo" viešbutį, nė nepagalvojęs, 
kad yra sekamas. 

AAVI 


Aš labai norėjau sužinoti, ką toliau rengiasi daryti 
advokatas. Jo gudrumas ir vikrumas stebino mane. 

- Laukti teko neilgai. 

- O dabar, - tarė jis man, kai tik Bredlis įžengė į 
viešbutį, - mes surasime žmogų, kuris iš Vudlio nu- 
pirks medvilnę. 

Netoli nuo prieplaukos jis įžengė į didelę parduo- 
tuvę, prie kurios durų ant lentelės juodomis raidėmis 
buvo užrašyta: 

Čatamas, medvilnės pirklys. 

Advokatas žengė pro duris; aš taip pat norėjau 
įeiti, tačiau jis tučtuojau išėjo lydimas pirklio. 

Mes susipažinome, paskui advokatas nuvedė mus 
į savo kontorą. 

Ponas Čatamas atidžiai išklausė pasakojimo apie 
mano nuotykius Velnio saloje ir išsyk sutiko nupirkti 
Vudlio medvilnę. 

Vos tik baigėme kalbėti, į advokato kabinetą įėjo 
kažkoks žmogus. Tai buvo seklys, kurį mes buvome 
palikę prieplaukoje. 

- Na, Rigsai, kas naujo? - paklausė advokatas. 

- Medvilnę iškrauna. 

- Gerai. Tuojau eisime jos pirkti. 

- Tik paskubėkite. Jie pasamdė daug žmonių, nori 
skubiai iškrauti. Manau, jie ruošiasi visą medvilnę 
sukrauti prekių sandėlyje. | 

Advokatas susimąstė. 

- Štai kas, - tarėjis. - Jiems nekliudysime. Tegulsau 
dirba... Mes juos stebėsime... Arba geriau ne, - pridū- 
rė jis pagalvojęs. - Jūs, mielas Čatamai, eikite į prie- 
plauką, ramiai sau vaikščiokite, o paskui priėjęs pa- 
prašykite parodyti medvilnę. Paklauskite, kas parda- 
vėjas. Galite drąsiai sutikti tučtuojau nupirkti medvil- 
nę. Kai jums nurodys medvilnės pardavėją, vykite į 
viešbutį ir susitarkite su Bredliu. Aš tuo tarpu nubėg- 
siu pas policijos viršininką ir pasirūpinsiu gauti įsaky- 
mą areštuoti Bredlį ir jo bendrininkus. Pone, - kreipė- 
si advokatas į Rigsą, - nuveskite poną Čatamą prie 
laivo, kur iškraunama medvilnė, paskui sykiu eikite į 
"Sen Luji" viešbutį. Paprašykite poną Henrį Vudlį ir jo 
brolį tučtuojau čia atvykti. Grįžęs į prieplauką, įsidė- 
mėkite, kur jie nugabens medvilnę. Žinoma, būkite 
labai atsargus ir saugokitės, kad jie nieko neįtartų; 
svarbiausia - nesikalbėkite su ponu Čatamu. Na, eiki- 
te, pone Čatamai. Siūlykite už medvilnę kiek tik jums 
patinka, tačiau grynais nemokėkite nė vieno skatiko. 

tamas ir Rigsas išėjo. 

- Na, pone, - tarė man advokatas, - dabar jūs turite 
padaryti man paslaugą. Mudu vyksime pas Vudlį. 
Valteris, kaip medvilnės ir negrų savininkas, apskųs 
Bredlį. Henrio parodymai neturi jokios reikšmės, jie 
gali mums tik pakenkti. Svarbūs yra tik jūsų parody- 
mai. Kai visą gaują areštuos, reikės pateikti daiktinių 
įrodymų. Mes vyksime į Velnio salą ir atidžiai apžiū- 
rėsime įlanką... 

Netrukus atėjo Vudlis, ir mes visi nuėjome pas 
policijos viršininką. 

Mes labai lengvai gavome sutikimą areštuoti Bleną, 
Stingerį ir Bredlį. Policijos viršininkas pažadėjo juos 
tučtuojau areštuoti. Paskui grįžome į advokato kabi- 
netą ir čia laukėme Čatamo. 

Netrukus jis atėjo. 

- Na, ką? - paklausė advokatas. 

- Aš viską nupirkau. 

- Iš ko? 

- Iš Misisipės plantatoriaus Nato Bredlio. 

- Už kiek? 

- Už menką nieką. Taip pigiai, kad net sunku 
patikėti. Pasirodo, ponas Bredlis labai nuolaidus, jis 
sutiko su pirmu mano pasiūlymu. Rytoj nueisiu į "Sen 
Sarlo" viešbutį ir sumokėsiu suderėtą sumą. Tuo metu 
medvilnę nugabens į sandėlį ir iš ten man ją išduos 
pagal Bredlio raštelį. 

- Na, dabar mes galime pasirūpinti Bredliu, - 
pasakė advokatas. 


Tą patį vakarą Natas Bredlis, Viljamas Blenas ir 
Džeimsas Stingeris, dar vienas jų bendras, tūlas Les- 
melis Krugeris, visi keturi, buvo nugabenti į Naujojo 
Orleano tvirtovės salą. 

EPILOGAS 


Visus keturis teismas pripažino nusikaltusius plėšimu 
ir žmogžudyste. 

Velnio salos įlankoje buvo rastos marškos su Vud- 
lio antspaudais ir nuskandintas negro lavonas, kuriam 
ant kaklo buvo pririštas didelis akmuo. 

Negras buvo nušautas, kulka jam pataikė į krūtinę. 

Matyt, tai ir buvo tas pistoleto šūvis, kurį anąkart 
girdėjau. 

Kitų trijų lavonų nepavyko rasti. Matyt, juos įmetė 
į Misisipę. 

Be to, čia rado ir kitų antspaudų, tarp jų ir to 
Arkanzaso plantatoriaus, apie kurį man buvo pasako- 
jęs Henris Vudlis. 

Keturis žmogžudžius nuteisė kalėti iki gyvos gal- 
vos. Griežčiau nubausti negalėjo, nes nebuvo įrodyta, 
kad jie nužudė baltąjį žmogų. 

Bredlis nesusitaikė su savo likimu. Praslinkus vie- 
neriems metams aš sužinojau, kad jis nusižudė. O 
Blenas, Stingeris ir Krugeris tebekalinami Jungtinių 
Amerikos Valstijų Luizianos kalėjime. 

Kaina sutartinė 

„Žvilgtelėjau į vandenį, 

| tykštantį iš po šluotos. Jis buvo š 
atsiminiau, ką buvau girdėjęs naktį. 

Prisiminiau šūvį ir priešmirtinį riksmą. | 


| kraujo raudomumo. Visu kūnu suvirpėjęs, 
| Aišku, tai buvo realybė. 
| Po įvykdytos žmogžudystės Stingeris 
rūpestingai plovė nusikaltimo 
pėdsakus... 

